Warning: getimagesize(images/200px-apple-logo.svg.png) [function.getimagesize]: failed to open stream: No such file or directory in /home/kurdmax/public_html/plugins/content/smartresizer/smartresizer.php on line 336\nکۆمپانیای ئەپڵ Apple\nلە ساڵی ١٩٧٦ دا ئاپڵ لە لایەن ستیڤ وۆزنەیک و ستیڤ جۆبس دەستی بە کارەکانی کرد. بێجگە لە ١٢ ساڵێک نەبێ کە ستیڤ جۆبس دوور بوو، لە دەیەکانی ٧٠وە بەردەوام پەرەی بە بەرەوپێش بردنی ئەو کومپانیایەدا بوە, هەر لەو ساڵەش بەهاوبەشی کۆمپانیای ئەپڵیان دامەزراند.\nلەساڵی ١٩٨٥ دا ، لە بەربەرەکانێیەکی دەسەڵاتدا ستیڤ جۆبس ئەپڵی بەجێ هێشت.\nلەساڵی ٢٠٠٣ دا ، ئایتونس بڵاو کرایەوە. بەکارهێنەران دەتوانن لەم رێکەوتە بە دواوە موزیک و فیلم لەسەر ئینتەرنێت بە شێوەی سەرهێڵ بکڕن\nلەساڵی ٢٠٠٥ دا ،تیم کوک وەک بەرپرسی چالاکییەکانی ئاپڵ هەڵبژێردرا.\nناوی ئەپڵ (Apple) وشەیەکی ئینگلیزییە، کە لە کوردیدا بە واتای سێو دێ. کە ئەم ناوەش بەهۆی ئەوەوە ناونراوە کە ستیڤ جۆبسی خاوەنی پێشووی کۆمپانیای ئەپڵ لە کێڵگەیەکی سێوەوە گەڕاوەتەوە و وەکو چارەسەر سوودی لە سێو بینیوە ، هەر لەبەر ئەوەش بە لایەوە ناوێکی سادە و جوان و خۆش بووە.\nیەکەم لۆگۆی ئەپڵ لەلایەن (ڕۆن واین)ەوە نەخشێنرا کە وێنەی ئیساک نیوتۆن پیشاندەدات کە لە ژێر دار سێوێکدا دانیشتووە. پاشانیش (ڕۆب جانۆف) لۆگۆیەکی نوێی نەخشاند کە پێکهاتبوو لە سێوێکی ڕەنگاوڕەنگ. دواتر لە ساڵی (١٩٩٨ز) کاتیک کە کۆمپانیاکە بەرهەمی نوێی (ئای ماک)ی بەرهەمهێنا پێی باش بوو کە لۆگۆی کۆمپانیاکەش کەمێک سادەتر بێت هەر لەبەر ئەوە لۆگۆی کۆمپانیاکە چەند جارێک بە ڕەنگی ڕەشی سادە دەردەکەوت و بەڵام بە شێوەیەکی ڕەسمی لە نێوان ساڵانی (٢٠٠١-٢٠٠٣) لۆگۆی کۆمپانیاکە گۆڕدرا بۆ سێوێکی ڕەشی سادە. لە دوای ساڵی (٢٠٠٣)وە بوو بە سێوێکی ئاوی یان ڕەساسی.\nماکینتۆش یان ماک (بە ئینگلیزی: Macintosh) زنجیرەیەکە پێک ھاتووە لە چەند ھێڵێک بۆ کۆمپیوتەرە کەسیەکان (PC) نەخشەسازی و پێشکەوتنی لەلایەن کۆمپانیای ئەپڵەوە بۆ کراوە یەکەم ماکینتۆش بەرھەم ھێنرا لە ٢٤.١.١٩٨٤ ئەمەش یەکەم ئەزموونی سەرکەوتوو بوو کە بۆ کۆمپیوتەرە کەسیەکان کرا جگە لە ماوس و ڕووتەختە ئەلیکترۆنییەکان کۆمپانیاکە بەردەوام بوو لە سەرکەوتنە یەک لە دوای یەکەکانی بۆ نیوەی دووەمی ساڵی ھەشتاکان لە ساڵی نەوەدەکانش وردە وردە بەرەو کاڵبوونەوە و نەمان ڕۆشت وەکو مارکێتی کۆمپیوتەرە کەسییەکان ، پاشان بەرەو ڕووی "Wintel"ی " IBM PC compatible" ڕۆشت ئامێرەکانیشی کارا و چالاک بوون لەگەڵ " MS-DOS" و "Microsoft Windows" (مایکرۆسۆفت ویندۆز).\nمردنی ستیڤ جۆبز\nدوای تەنیا ڕۆژێ لەبڵاوکردنەوەی ئایفۆنی 4s دامەزرێنەری ئەپڵ کە پێشووتر دەستی لە کار کێشابۆوە کۆچی دوایی لە ڕێکەوتی ٥ی تشرینی یەکەمی ساڵی ٢٠١١ واتە لە ٥٦ ساڵی کۆچی دوایی کرد. بەمەش گوزەرێکی گەورەی لە ئەمریکا و ئەپڵدا کە تاڕادەیەک سەرۆکی ئەمریکا باراک ئۆباما هاتە دوان و هاوخەمی بۆ کەسوکاری دەربڕی.\nئەپڵخاوەن ماڵپەڕێکە کە سەردانیکەران و هەوادارانی دەتوانن بە هۆی ماڵپەڕی ئەپڵەوە داواکاری خۆیان بۆکڕینی بەرهەمەکانی ئەپڵ پێشکەش بکەن وە لەم ماڵپەڕە سەرجەم چالاکی و بەرهەمەکانی ئەپڵ دەخرێتە ڕوو لەکاتی دەڕچوونی وەشانی نوێی سیستەم کە ناسراوە بە ios و ئامێرەکانی ئایفۆن و ئایپاد و ئایپۆد و لاپ تۆپ و دیسکتۆپی ماک هتد...\nسەرچاوە : ویکیپێدیای کوردی - ckb.wikipedia.org\nDiyar Muhammed HamaKerim


شانۆگەرییا ئاشۆپ – خەدەنگ\nئایار 15, 2020 ئایار 15, 2020\nنڤیسین: فێدریكو غارسیا لوركا\nئێنریكی: ب خاترا هه‌وه.\nشه‌ش: ده‌نگ: (ژ ژۆر) بخێربچی.\nئێنریكی: ئه‌ز دێ بۆ ده‌مه‌كێ درێژ ل چیای بم.\nده‌نگه‌ك: من سڤۆره‌ك دڤێت.\nئێنریكی: به‌لێ، دێ سڤۆره‌كێ بۆ ته ئینم و دێ پێنج چویچكێن وه‌سا ژی ئینم كۆ چ زاڕۆكا به‌ری هینگێ نه‌بن.\nده‌نگه‌ك: من چه‌پچه‌پیسكه‌ك دڤێت.\nده‌نگه‌ك: من ژی خولده‌ك دڤێت.\nئێنریكی: هین گه‌له‌ك د جیاوازن گه‌لی زاڕۆكا، لێ ئه‌ز دێ هه‌می داخوازیێن هه‌وه بجه ئینم.\nڕیه سپی: گه‌له‌ك جیاوازن.\nئێنریكی: ته چ گۆت؟\nڕیه سپی: بلا ئه‌ز ل شینا ته چه‌نتا ب هەلگرم؟\n(ده‌نگێ كه‌نیا زاڕۆكا دهێت)\nڕیه سپی: ئه‌رێ ئه‌و زارۆكێن ته‌نه؟\nئێنریكی: به‌لێ .. هه‌ر شه‌ش یێت منن.\nڕیه سپی: ژمێژه بۆ ده‌مێ من ده‌یكا وان نیاسی، مه‌ره‌ما من هه‌ڤژینا ته. من وه‌ك عه‌ره‌بانچی د مالا وێدا كاردكر .. لێ ب ڕاستی، نوكه، ره‌وشا من باشتریا لێ هاتی، چونكی ئه‌ز بۆ مه خازخازۆك. (دكه‌نیت) خوزی تۆ بزانی كا ئه‌ز چه‌ند ژ هه‌سپا د ترسم. ڕۆناهییه‌كا ب ترس ژ چاڤێن ڤان هه‌سپا دهێت. چه‌ند یا ب زه‌حمه‌ته، هاژۆتنا عه‌ره‌بانێ گه‌له‌ك یا ب زه‌حمه‌ته! ئاه، گه‌له‌ك و گه‌له‌ك یا ب زه‌حمه‌ته. ئه‌گه‌ر تۆ ژێ ب ترسی تۆ به‌رێ خۆ ناده‌یێ و ئه‌گه‌ر ته به‌رێ خۆ دایێ تۆ ناترسی .. هه‌سپ د نه‌فره‌تكرینه.\nئێنریكی: (چه‌نته یێن هلگریتن) من بهێله.\nڕیه سپی: نه .. نه .. ب تنێ ب چه‌ند پارچێن كێمێن پاره‌ی ئه‌ز دێ ل شینا ته هلگرم، هه‌ڤژینا ته دێ یا مه‌منون بیت .. ئه‌و ژ هاژۆتنا هه‌سپا ناترسیت. ئه‌و یا كه‌یف خۆشه.\nئێنریكی: دێ زوی پێدڤییه ئه‌ز ل شه‌مه‌نده‌فرا ده‌مژمێر شه‌ش سوارببم.\nڕیه سپی: ئاه، شه‌مه‌نده‌فر گه‌مژاتییه، ئه‌گه‌ر سه‌د سالا بژیم ئه‌ز هه‌ر ژ شه‌مه‌نده‌فرێ ناترسم، چونكی نه‌بوونه‌وه‌ره‌كێ ساخه .. دهێت و دچیت .. لێ هه‌سپ …\nهه‌ڤژین: (ژ په‌نجه‌رێ) ئێنریكی خۆشتڤیێ من، نامێن به‌رده‌وام فرێكه، من ژبیر نه‌كه.\nڕیه سپی: ئاه، كچێ (دكه‌نیت) بیرا ته دهێت چه‌وا خۆ ل سه‌ر دیوارا دهاڤێت و داچیته سه‌ر دارا به‌س دا ته ببینیت.\nهه‌ڤژین: دێ هه‌ر ل هزرا من بی هه‌تا ئه‌ز دمرم.\nئێنریكی: تۆ ژی.\nهه‌ڤژین: ئه‌ز دێ ل به‌ندا ته‌بم .. بخێربچی.\nئێنریكی: بخاترا ته.\nڕیه سپی: ب خه‌م نه‌كه‌ڤه، ئه‌و هه‌ڤژینا ته‌یه و حه‌ز ژته دكه‌ت و تۆ ژی حه‌ز ژێ دكه‌ی، ب خه‌م نه‌كه‌ڤه.\nئێنریكی: ڕاسته، لێ ئه‌ڤ دویربوونه من خه‌مگین دكه‌ت.\nڕیه سپی: یا ژ وێ خراپتر ژی هه‌یه، یا خراپتر ئه‌وه مرۆڤ بچیت و روویبار ده‌نگڤه‌دانا وی ب هلگریت، یێ خراپتر ئه‌وه یێ وێ باهۆزا مه‌زن چێدكه‌ت.\nئێنریكی: من گێولێ یارییا نینه.\nڕیه سپی: ها .. ها .. ها .. د جیهانێ هه‌میێدا تۆ ئێكه‌م كه‌سی، وه‌سا هزر دكه‌ی كۆ تشتێ گرنگ ل ده‌ڤ باهۆزا ڕۆخاندنه، ئه‌و ڕۆخاندنا ژ ئه‌نجامێ وێ په‌یدا بیت، لێ ئه‌ز به‌روڤاژی ته هزر دكه‌م، یا گرنگ ل ده‌ڤ باهۆزێ ئه‌وه …\nئێنریكی: (تۆره) دێ، ته هند دیت بۆ ده‌مژمێر شه‌ش.\nڕیه سپی: ئه‌گه‌ر هۆسا بیت، ئه‌ز ده‌ریامه، د ده‌ریایدا.\nئێنریكی: (ئاریای) من گۆت دێ.\nڕیه سپی: ته چ ژبیر نه‌كرییه؟\nئێنریكی: من هه‌می تشت ب شێوه‌یه‌كێ گه‌له‌ك باش یێت ڕێكخستین، به‌س كا بێژه من ته شۆله ژێیه؟ نه‌خۆشترین تشت د ئەڤێ جیهانێدا پیره‌مێره‌كێ خازخازۆك و مایتێكه‌ره.\nده‌نگێ 1: باب.\nده‌نگێ 2: باب.\nده‌نگێ 3: باب.\nده‌نگێ 4: باب.\nده‌نگێ 5: باب.\nده‌نگێ 6: باب.\nڕیه سپی: زاڕۆكێن ته؟\nئێنریكی: زاڕۆكێن منن.\nزاڕۆك: (ل به‌ر ده‌رگه‌هی) من سڤۆره نه‌ڤێت .. ئه‌گه‌ر ته بۆ من سڤۆره ئینات ئه‌ز حه‌ز ژته ناكه‌م .. بۆ من سڤۆرێ نه‌ئینه، من نه‌ڤێت.\nده‌نگ: من ژی چه‌پچه‌پیسك نه‌ڤێت.\nده‌نگ: من خولد دڤێت.\nزاڕۆك: ته دڤێت تۆ كانا دگه‌ل خۆ بۆ مه بینی.\nده‌نگ: نه، من خولد نه‌ڤێت.\nده‌نگ: نه، خولد بۆ منه.\nزارۆك: (ده‌ما دچیته ژۆر) ئێپا، نوكه دێ خولد بۆ من بیت.\nئێنریكی: به‌سه! بمینن وه‌كی خۆ، كه‌یف خۆش.\nئێنریكی: به‌لێ، هین گه‌له‌ك دجیاوازن و هین گه‌له‌ك ب شه‌نسن ژبۆ ڤێ چه‌ندێ.\nڕیه سپی: چه‌وا؟\nئێنریكی: (ب هێز) گه‌له‌ك ب شه‌نسن!\nریه سپی: (ب خه‌م) گه‌له‌ك ب شه‌نسن!\nهه‌ڤژین: (ل به‌ر چه‌نجه‌رێ) بخێربچی.\nهه‌ڤژین: كه‌یف خۆش بزڤڕه.\nده‌نگ: (ژ دویر) زوی.\nهه‌ڤژین: دێ خۆ گه‌له‌ك باش نخێفیت، چوار به‌ته‌نی دگه‌ل خۆ برن، ئه‌ز ژی دێ ب تنێ بم ل سه‌ر ته‌ختی. دێ هه‌ست ب سه‌رمایێ كه‌م. وی دوو چاڤێن گه‌له‌ك جوان هه‌نه .. چه‌ند حه‌ز ژ هێزا وی دكه‌م، گه‌له‌ك یێ بهێزه (ده‌ست ب خۆ رویسكرنێ دكه‌ت، رویس دبیت) پشتا من پیچه‌ك یا دئێشیت. ئاه، خوزی ئه‌ز بشێم كه‌ربێن خۆ ژێ ڤه‌كه‌م، من دڤێت ئه‌و ژی كه‌ربێن خۆ ژمن ڤه‌كه‌ت و حه‌ز ژمن بكه‌ت .. من دڤێت ب ڕه‌ڤم و ئه‌و ژی دویڤ من بكه‌ڤیت، من دڤێت ئه‌و من ب سۆژیت، من ب سۆژیت. (ده‌نگێ خۆ بلند دكه‌ت) بخاترا ته ئێنریكی .. بخاترا ته ئێنریكی .. ئه‌ز حه‌ز ژته دكه‌م، ئه‌ز ته وه‌كی بچویكه‌كێ دبینم و تۆ یێ غارده‌ی. خۆ ژ به‌ره‌كێ بۆ به‌ره‌كێ دی دهاڤێژی .. نوكه ژی ئه‌ز دشێم ته بداعویرم هه‌ر وه‌كو تۆ قولپكه‌كی .. ئه‌ز دشێم ته ب داعویرم .. ئێنریكی.\nهه‌ڤژین: نه ده‌ركه‌ڤه، بایه‌كێ سار یێ دهێت .. من گۆت نه.\n(ب ژۆر دكه‌ڤیت. ڕۆناهی نامینته ل سه‌ر ده‌پێ شانۆیێ)\nزاڕۆك: (ب له‌ز) بابو .. بابو .. من دڤێت تۆ بۆ من سڤۆره‌كێ بینی، من كان نه‌ڤێت، كان نینوكێن من دشكێنن .. بابو .. بابو ..\nزاڕۆك: ( ل به‌ر ده‌رگه‌هی) م .. ن .. ه .. ا .. ی .. ژ .. ت .. ه .. ن .. ی .. ن .. ه.\nزارۆك: بابو، من سڤۆره‌ك دڤێت (ده‌ست ب گریێ دكه‌ت) وه‌ی خودێ، من سڤۆره‌ك دڤێت.\nCategory: شانۆ, وه‌رگێرانTag: ئاشۆپشانۆشانۆگەری by Awaz Ibrahim


وەزارەتی تەندروستیی هەرێم هەڵوێستی خۆی لەسەر کردنەوەی دەرگای قەتابخانەکان ڕاگەیاند و ئاماژەبەوەدەکات، هێشتا كۆرۆنا لە هەرێمی كوردستان لە دۆخێكی مەترسیدایە و بڕیارێكی لەوشێوە پێویستی بە هەڵسەنگاندنێكی دروستە و لیژنەی باڵا بڕیاری لەسەر دەدات.\nلە ڕاگەیەنراوێکدا د. ئاسۆ حەوێزی، وتەبێژی وەزارەتی تەندروستیی هەرێم ڕایگەیاند، "سەبارەت بەكردنەوەی دەرگای قوتابخانەكان بەناوی وتەبێژی وەزارەتی تەندروستی چەند دەنگۆیەك بڵاوكراوەتەوە كە گوایە وەزارەتی تەندروستی لاری نیە لە كردنەوەی دەرگای قوتابخانەكان."\nئاماژەی بەوەشکردووە، " لێرەوە رایدەگەیەنین كە هێشتا كۆرۆنا لە هەرێمی كوردستان لە دۆخێكی مەترسیدایە و بڕیارێكی لەمشێوە پێویستی بە هەڵسەنگاندنێكی دروستە و لیژنەی باڵا بڕیاری لەسەر دەدات."\nوتەبێژی وەزارەتی تەندروستیی هەرێم ئەوەشی خستووەتەڕوو، " بۆیە تاوەكو ئێستا هیچ بڕیارێك دەربارەی كردنەوەی دەرگای قوتابخانەكان نەدراوە و ئەم دەنگۆیانە كە باس لە كردنەوەی دەرگای قوتابخانەكان دەكەن پێش ئەوەی ئەنجومەنی باڵا بڕیار لەسەر بدات راست نیە ."\nدلشادعەمەر وتیشی، "چاوەڕێ دەکەین لەم هەفتەیەدا بڕیاردان لەسەر ئەو پێشنیازە یەکلایی بێتەوە".\nلە کۆتایی مانگی شوباتی ڕابردوودا جارێکی تر وبەهۆی هەڵکشانی ڤایرۆسی کۆرۆناوە خوێندنی قۆناغە ناکۆتاییەکان پۆلەکانی ( 1تا 11) هەڵپەسێردرا و وەزارەتی پەرەوەردە بڕیاریدا ئەو قۆناغانە درێژە بەخوێندن بەدەن بەشێوازی ئەڵکترۆنی کە ئەوەش وایکرد لە چەند ڕۆژی ڕابردوودا خوێندکاران ناڕەزایەتی دەربڕن و خوپیشاندان بکەن، لە ئێستادا تەنها پۆلی 12 ئامادەیی لەخوێندنی ناو پۆل بەردەوامن.


كەس ئاگای لە دامەزراندن نییە؛ حكومەت گوێی دادەخات - پەرەگراف\nكەس ئاگای لە دامەزراندن نییە؛ حكومەت گوێی دادەخات\nحكومەتی هەرێمی كوردستان، هەشت ساڵە گوێی خۆی لە پڕۆسەی دامەزراندن داخستووە و لە ڕەشنوسی نوێی بودجەشدا، كەس نازانێت هیچ هیوایەكی لەوبارەیەوە تێدایە یاخود نا.\nدواین پڕۆسەی دامەزراندن لە ساڵی 2013دا بوو، ئەوەش بەپێی یاسای بودجەی ئەو ساڵە، لەوكاتەوە بە فەرمی دامەزراندن نەماوە، جگە لەوانەی بە بڕیاری تایبەتی سەرۆكایەتی حكومەت یان بە ڕێگەی نافەرمی و واسیتە دادەمەزرێن.\nهەژین ڕێكانی، یەكێكە لەو قوتابیانەی زانكۆی نەورۆز كە زانكۆیەكی كەرتی تایبەتە لە پارێزگای دهۆك و ساڵی 2016 تەواوی كردووە، وەك خۆی دەڵێت، نزیكەی 30 هەزار دۆلاری خەرج كردووە تا خوێندنی زانكۆی تەواو بكات، بەڵام هیچ دەرفەتێكی دامەزراندنی نەبووە.\nهەژین ڕەخنەی ئەوە دەگرێت "هەموو ڕێگایەكان داخراوە و هیچ هیوایەك نەماوە، بۆیە هەرچەندە بڕوانامەی بەرزت هەبێت سوودی نییە".\nئەو كە چەندین ساڵە وەك خۆبەخش لە ڕێكخراوەكانی كۆمەڵگەی مەدەنی كار دەكات، لەبارەی دەرفەتی كار لە كەرتی تایبەت، بۆ پەرەگراف ئاماژە بەوە دەدات كە پڕۆژەكانی كەرتی تایبەتیش لەلایەن حزبەكانەوە كۆنتڕۆڵكراون، "كەرتی تایبەت یان كارمەندی بیانین، یانیش ئەوانەن كە لە ڕێگەی حزبەوە دادەمەزرێن".\nئەو كچە و هەزاران دەرچوی دیكەی زانكۆ و پەیمانگەكان چاویان لەدەستی حكومەتە دایانبمەزرێنێت.\nزیاد جەبار، سەرۆكی لیژنەی دارایی پەرلەمانی كوردستان بە پەرەگراف-ـی وت حكومەتی هەرێمی كوردستان هیچ بەرنامەیەكی نییە بۆ دامەزراندنی خەڵك.\nڕەشنووسی بودجەی 2021ـی حكومەتی هەرێم كە لە قۆناغی ئامادەكاریدایە، بەپێی زانیارییەكان لەسەر دوو بنەما داڕێژراوە، بنەمای ڕێككەوتن لەگەڵ بەغدا و بنەمای دووەمیش پشتبەستنە بەو داهاتەی هەرێمی كوردستان دەستی دەكەوێت بۆ دابینكردنی موچەی فەرمانبەران و بەردەوامیدان بە خزمەتگوزارییەكان.\nزیاد جەبار وتی "تا پڕۆژەی بودجە نەگاتە پەرلەمان و ئاگاداری وردەكاری ناو بودجە نەبین، دیار نییە پلانی حكومەت چییە بۆ دامەزراندنی دەرچووانی زانكۆ و پەیمانگەكان".\nبەپێی ئامارەكانی وەزارەتی خوێندنی باڵا و توێژینەوەی زانستی، لە ساڵانی خوێندنی (2013- 2014 تا 2019- 2020) لە سەرجەم زانكۆكانی سەر بە حكومەتی هەرێمی كوردستان 157 هەزار و 198 كەس، قوتابی قۆناغی چوارەم، پێنجەم و شەشەم بوون، ئەمە جگە لە پەیمانگە و زانكۆ ئەهلییەكان، بەلانیكەمەوە لەو ژمارەیەدا زیاتر لە 100 هەزاریان زانكۆیان تەواوكردووە.\n"دەبێت واسیتەت هەبێت یان كەسێكی حزبی بیت ئینجا دەرفەتی دامەزراندنت دەبێت" عادل عەبدوڵا، قوتابی قۆناغی كۆتایی بەشی پەیوەندییە نێودەوڵەتییەكان لە زانكۆی جیهان كە زانكۆیەكی ئەهلییە، وای وت.\nبەوتەی عادل بۆ پەرەگراف هیچ هیوایەك بە حكومەتی هەرێم نییە دەرگای دامەزراندن بە ڕویاندا بكاتەوە، ئەگەرچی بەڕای ئەو، پەیوەندییە نێودەوڵەتییەكان بەشێكی گرنگە و پێویست دەكات كەسانی پسپۆڕی ئەو بەشە لە پەرلەمان و فەرمانگە پەیوەندیدارەكانی حكومەتی هەرێمی كوردستان دابمەزرێن.\nئەو كە پێشتر بەشی ژمێریاری لە پەیمانگەی تەكنیكی كۆیە تەواو كردووە، ماوەی پێنج ساڵیشە سەرپەرشتی كتێبخانەی ڕۆسا لە شاری هەولێر دەكات، بێ هیوایی لە دامەزراندن وای لێكردووە درێژە بە خوێندن بدات بە مەبەستی بەدەستهێنانی بڕوانامەی ماجستێر و دكتۆرا لە پەیوەندییە نێودەوڵەتییەكان.\nعادل عەبدوڵا كە دەرفەتی كاركردنی لە كەرتی تایبەت كەمە بەهۆی جۆری بڕوانامەكەی، چاوی لەوەیە حكومەتی هەرێمی كوردستان دەرفەتی دامەزراندنی بۆ بكاتەوە لە كونسوڵخانەكان بێت یان لە نوێنەرایەتییەكانی حكومەت.\nبە وتەی بەرپرسانی هەرێمی كوردستان، ملیۆنێك و 255 هەزار و 273 موچەخۆر هەن، خالید شوانی وەزیری هەرێم بۆ كاروباری دانوسان لەگەڵ حكومەتی عێراق دەڵێت، لەو ژمارەیەدا 403 هەزار و 231یان فەرمانبەری مەدەنین، 217 هەزار و 797ـیان پۆلیس و ئاسایشن، هەروەها 104 هەزار و 699ـیان هێزی پێشمەرگەن.\nپەرەگراف پەیوەندی بە زاگرۆس فەتاح، بریكاری وەزارەتی پلاندانانەوە كرد كە وەزارەتەكەی سەرپشكە لە حكومەتی هەرێمی كوردستان هاوشانی وەزارەتی دارایی گفتوگۆ لەگەڵ وەزارەتەكانی تر بكەن لەبارەی پلانی ئەو وەزارەتانە بۆ نووسینەوەی پڕۆژەی بودجەی 2021.\nپێوەند بە پلانی حكومەتی هەرێمی كوردستان بۆ دامەزراندنی دەرچوانی ساڵانی ڕابردووی زانكۆكان، زاگرۆس فەتاح وتی "پرسی دامەزراندن پەیوەندی بە وەزارەتی داراییەوە هەیە".\nدەرچوانی دانەمەزراو لە هەرێمی كوردستان، لە چەند ساڵی ڕابردودا، زنجیرەیەك خۆپیشاندانیان لە شار و شارۆچكە جیاوازەكان ڕێكخستووە، بۆ دامەزراندن و دۆزینەوەی هەلیكار.\nڕێواز فایەق، سەرۆكی پەرلەمانی كوردستان لە كۆبونەوەی پەرلەمانی كوردستان لە 10ی ئەم مانگە، لە وەڵامی كاوە عەبدولقادر پەرلەمانتاری فراكسیۆنی نەوەی نوێ دەربارەی یاداشتی 12 پەرلەمانتار بۆ پرسی دامەزرانی هاوڵاتیان و دەرچوانی زانكۆكان، ئاماژەی بەوەدا كە پێشتریش پەرلەمانتاران ئەو پرسەیان ڕوبەڕوی سەرۆكایەتی ئەنجومەنی وەزیران كردووەتەوە، "دامەزراندن لە دەسەڵاتی ئەنجومەنی وەزیراندایە، سەرۆك وەزیران و جێگرەكەی و وەزیری دارایش هاتوونەتە بەردەم پەرلەمان پلانی خۆیان لەمبارەیەوە باس كردووە".\nنەبونی دامەزراندن لەكاتێكدایە ساڵانە ژمارەیەكی زۆر فەرمانبەر خانەنشین دەبن بێ ئەوەی كەس جێگەیان پڕبكاتەوە.\nحازم ئیسماعیل، بەڕێوەبەری گشتی خانەنشینی لە هەرێمی كوردستان دەڵێت، ساڵانە زیاتر لە پێنج هەزار فەرمانبەر خانەنشین دەبن، بەمەش لە 2013ـەوە تائێستا كە دامەزراندن نەبووە زیاتر لە 40 هەزار فەرمانبەر خانەنشین بون.\nپەرەگراف زیاتر لە مانگێكە لەسەر داوای جوتیار عادل، گوتەبێژی حكومەتی هەرێمی كوردستان لە ڕێگەی "وەتس ئەپ"ـەوە پرسیاری ئەوەی لێكردووە لە پلانی حكومەتی هەرێمی كوردستاندا هەیە دەرگای دامەزراندن بە ڕووی دەرچوان بكاتەوە؟ بەڵام تا ئێستا وەڵامی پرسیارەكەی نەداوەتەوە، بەڵكو پرسیاری لە سەرچاوەی دارایی پەرەگراف كرد وەك مەرجی وەڵامدانەوە.\nپەرەگراف لەلایەن سندوقی نیشتمانی ئەمەریكی بۆ دیموكراسی "NED" پشتگیری دارایی دەكرێت و لە ماڵپەڕەكەی خۆیشی ئەوەی بڵاوكردۆتەوە و لینكەكەی بۆ گوتەبێژی حكومەت ناردووە، بەڵام هێشتا ئامادە نەبوو وەڵامی پرسیارەكە بداتەوە كە ئەگەرچی بەپێی یاسای مافی بەدەستهێنانی زانیاری بێت، دەبێت وەڵام بداتەوە، بەڵام یاساكە هیچ ڕێكارێكی لەلایەن دامەزراوەكانی حكومەت بۆ دەرنەچووە تا دامەزراوەكان ناچار بە وەڵامدانەوە و پێدانی زانیاری بە ڕۆژنامەنووسان بكات.\nبەبڕوای شارەزایەكی ئابوری، حكومەت لە 30 ساڵی ڕابردوودا سیاسەتێكی ئابووری دیاریكراوی نەبووە كە شارەزایانی ئابوری بتوانن هەڵسەنگاندنی بۆ بكەن، ئەوەی هەبووە بونی پارەیەكی زۆر لە ماوەی نێوان 2005 تا 2010، پاڵی بە حزبەكانەوە نا، بەتایبەت پارتی و یەكێتی كە خەڵكێكی زۆری خۆیان بە لێشاو دابمەزرێنن، ... "بۆیە دەبینین لە چەند ساڵی ڕابردوودا دەرگای دامەزراندن بە یەكجاریی داخراوە ئەگەرچی ساڵانە ژمارەیەك فەرمانبەر خانەنشین دەبن، بەڵام هێشتا فەرمانبەری زیادە لە فەرمانگەكانی حكومەت بوونیان هەیە" بەوتەی ئیدریس حاجی.\nئیدریس مامۆستای زانكۆ و شارەزای ئابورییە، ئاماژە بەوە دەدات نەبونی گرەنتی و دڵنیایی لە بازاڕی كاردا لەلایەك و بونی مەرجی قورس بەسەر خەڵكی كوردستان لەو دەرفەتانەی وەك هەلیكار رادەگەیەنرێن، وایكردووە دەرچوانی زانكۆ و هاوڵاتیان هەمیشە چاویان لە دەستی حكومەت بێت بۆ دامەزراندن.\n"پێویستە حكومەت لە ڕێگەی وەزارەتەكانەوە تەداخول بكات بە دەرچوواندنی ڕێنمایی و یاسا بەسەر كۆمپانیاكان و ڕەخساندنی هەلیكار بۆ دەرچووانی زانكۆ و دەرچواندنی یاسایەك بۆ دڵنیایدان بەوانەی لە كەرتی تایبەت كاردەكەن تا دەرچووانی زانكۆ ڕوو لە بازاڕی ئازاد بكەن" ئەو شارەزا ئابورییە وادەڵێت.


پەیامێک لە گۆڕانەوە\nبزوتنەوەی گۆڕان لە پەیامێکدا داوای باشترکردنی ژیانی هاوڵاتیان و پشتگیری سیاسیی و مەعنەوی بۆ خەباتی پارچەکانی دیکەی کوردستان دەکات و دەڵێت، "قەوارەی سیاسی هەرێمی کوردستان پێویستە پارێزگاری لە بوون و مانەوەی بکرێت".\nبزوتنەوەی گۆڕان لە پەیامێکی پیرۆزباییدا بەبۆنەی نەورۆز کە وێنەیەکی دەست "ناس کورد" کەوتووە (20ی ئازاری 2021) ڕایگەیاندووە، "بزوتنەوەی گۆڕان جەخت دەکاتەوە لەسەر بەدیھێنانی ئامانجە باڵاکانی خەڵکی کوردستان، کە کارکردن و تێکۆشانی بەردەوامە بۆ بەدیهێنانی ژیانێکی باشتر بۆ ھاوڵاتیان و پاراستنی ژیان و کەرامەت و ئازادیەکان، لەگەڵ بەھێزکردنەوە و گەشەپێدانی گیانی ئاشتەوایی و لێبوردەیی لەنێوان ھاوڵاتیان و ھێزە سیاسیەکانی ھەرێم و دورکەوتنەوە لە ململانێی بیرتەسکی کەسی و حیزبی و میدیایی. ھاوکات پشتگیری سیاسیی و مەعنەوی بۆ خەباتی پارچەکانی دیکەی کوردستان".\nڕاشیگەیاندووە، قەوارەی سیاسی هەرێمی کوردستان، بەرهەمی خوێن و قوربانیدانی تێکۆشانی سەدان ساڵە، پێویستە پارێزگاری لەبون و مانەوەی بکرێت، بەڵام قەوارەی ھەرێم بە سوپایەکی یەکگرتوو، حکومەتێکی باش و یەکگرتو، دادگایەکی بێ لایەن و پەرلەمانێکی کارا و بازاڕێکی ئازاد و قۆرخ نەکراو، لەگەڵ بنبڕکردنی گەندەڵی و سزادانی گەندەڵکاران دەپارێزرێ و بەھێز دەکرێ. قەوارەی ھەرێم بە ھاوڵاتیەکانی دەپارێزێرێت بۆیە دەبێ ژیان و گوزەرانی ھاوڵاتی سەنتەری بیرکردنەوەی حوکمڕانی بێ لە کوردستان.\nبزوتنەوەی گۆڕان لە پەیامەکەیدا جەخت دەکاتەوە لەوەی، لەسەر ئاستی ناوخۆیی بزوتنەوەکە بەرەو ھەڵبژاردنی ناوخۆیی و کۆنفرانسی دوەمی نیشتمانی دەڕۆن، لێرەوە بەرەو چارەسەری کێشەکان و بەھێزکردنەوەی پەیکەری رێکخراوەیی و ئاشتەوایی ناوخۆیی بزوتنەوەی گۆڕان ھەنگاو دەنێین.


ئەمەریکا و مەکسیک و وڵاتانی ناوچەکە هەماهەنگی دەکەن بۆ ڕووبەڕووبوونەوەی قاچاخچیەکان\nی مانگی دوازده ١٢, ٢٠٢١\nباڵیۆزخانەی ئەمەریکا لە مەکسیک ڕایگەیاند ئەمەریکا و مەکسیک و کۆمەڵێک وڵاتانی دیکەی ناوچەکە هەماهەنگی دەکەن بۆ دەستبەسەراگرتنی تۆڕی قاچاخچییەکان کە بەرپرسن لەو ڕووداوە کوشندەیەی کە بووە هۆی گیان لەدەستدانی دەیان کۆچبەر.\nباڵیۆزخانەکە پێکهێنانی گروپێکی کاری ڕاگەیاند کە ئەرکەکەیان لێکۆڵینەوە و ناسینەوە و دەستبەسەرکردنی ئەو قاچاخچییانەیە کە دەستیان هەبووە لە دابینکردنی ئەو بارهەڵگرەکەدا کە 160 کەسی تێکراوە و ڕۆژی پێنجشەممە لە ویلایەتی چیاپاسی باشووری مەکسیک وەرگەڕا، بەهۆیەوە لانی کەم 55 کۆچبەر گیانیان لەدەستدا و زۆرینەی قوربانیەکان خەڵکی گواتیمالا بوون، دەیان کەسی دیکەش برینداربوون.\nباڵیۆزخانەکە وتی ئەمەریکا و مەکسیک و گواتیمالا و ئیکوادۆر و هوندۆراس و نیکاراگوا و کۆماری دۆمێنیکان پشتیوانی لە هەوڵەکان دەکەن، ئەوەش لەڕێی هەماهەنگیکردن لەنێوان سەرجەم وڵاتانی ناوچەکەدا.\nباڵیۆزخانەکە لە بەیاننامەیەکدا وتی " ئێمە هەمان بەرپرسیارێتیمان هەیە بۆ جێبەجێکردنی کێشی یاسا دژی ئەوانەی بەرپرسن، لەگەڵ ئەوەشدا هەماهەنگیکردن بۆ ڕووبەڕووبوونەوەی بازرگانیکردن بە مرۆڤ و قاچاخچێتی بە هەموو شێوازەکانیەوە."\nلەم ساڵانەی ڕابردوودا هەزاران کۆچبەر لە ئەمەریکای ناوەندەوە لەدەست هەژاری و توندوتیژی هەڵهاتوون بۆ مەکسیک، بەهیوای ئەوەی لەڕێی مەکسیکەوە بگەنە ئەمەریکا. زۆرجار ڕووبەڕووی باردۆخێکی زۆر سەخت دەبنەوە، لەوانەش گواستنەوەیان لە بارهەڵگرەکاندا کە پڕکراون لە کۆچبەر و لەلایەن قاچاخچییەکانەوە دابینکراوە و لە بارودۆخێکی زۆر مەترسیداردا گەشت دەکەن.


لەم شوێنەی عێراق ئۆپەراسیۆنێكی بەرفراوان لەدژی داعش دەستی پێكرد\nMuhamad1 09/08/2016 - 16:35 بڵاوکراوەتەوە لە هەواڵ/عێراقی\nئەفسەر بەپلەی رائد لە فەرماندەیی ئۆپەراسیۆنەكانی دیجلە، ریاز حەمید رایگەیاند كە هێزەكانی عێراق ئۆپەراسیۆنێكی بەرفراوانیان بۆ كۆنترۆڵكردنەوەی دوا شوێنی تیرۆریستانی داعش كە 60 كیلۆمەتر دەكەوێتە رۆژهەڵاتی دیالە دەستپێكردووە .\nناوبراو وتی: "بەیانی ئەمڕۆ، هێزەكانی فەرماندەیی ئۆپەراسیۆنەكانی دیجلە لەگەڵ فەرماندەیی ئۆپەراسیۆنی سامەڕا و چەكدارانی حەشدی شەعبی ئۆپەراسیۆنێكی بەرفراوانیان بۆ كۆنترۆڵكردنەوەی ناوچەی دۆڵی عوزێم لە رۆژهەڵاتی پارێزگای دیالە دەستپێكرد".\nئەفسەرەكە باسی لەوەیش كرد، ناوچەی دۆڵی عوزێم دوا شوێنی تیرۆریستانی داعشە لە سنووری دیالە كە دەكەوێتە نزیك ناوچەی مەتیبجیە لە سنووری پارێزگای سەڵاحەددین.\nئاماژەی بەوەش كرد: "تیرۆریستانی داعش، لە ناوچەی مەتیبجیەوە هەوڵدەدەن بێنە ناو دیالەوە بۆ ئەوەی هێرش بكەنە سەر هێزەكانی ئەمنی، بۆیە كۆنترۆڵكردنەوەی ناوچەكە زۆر گرنگە تا رێگا لە هاتنە ناوەوەی تیرۆریستانی داعش بۆ ناو دیالە بگیرێت".\nساڵی رابردوو هێزەكانی ئەمنی عێراق بە پشتیوانی چەكدارانی سوننە و حەشدی شەعبی، توانیان زۆربەی ناوچەكانی ژێر دەستی داعش لە باكوور و رۆژهەڵاتی دیالە كۆنترۆڵ بكەنەوە.


هەواڵ / کوردستان :: 06/12/2019 :: 828 جار بینراوە\nتاگ :: کۆمەڵایەتى مافى مرۆڤ\nسبه‌ی هه‌ڵمه‌تی به‌ره‌نگاربوونه‌وه‌ی توندوتیژیی دژی ژنان به‌ڕێوه‌ده‌چێت\nسبه‌ى دووه‌م دانیشتنى كه‌یسى سێوان و منداڵه‌كانى به‌ڕێوه‌ده‌چێت\nئه‌نجومه‌نى باڵاى كاروبارى خانمان رایده‌گه‌یه‌نێت: فه‌تواكه‌ى یه‌كێتى زانایان پێشێلكردنی كه‌رامه‌تی ژن و پیاوه و داواش له لیژنه‌ى باڵاى فه‌توا ده‌كات رۆڵ و پێگه‌ی خۆی بۆ هاوژیانی و ئاشته‌وایی كۆمه‌ڵایه‌تی و یه‌كسانی ته‌رخان بكات.\nئه‌نجومه‌نی باڵای كاروباری خانمان (ئه‌مڕۆ هه‌ینى 6ى كانونى یه‌كه‌مى 2019) له په‌یامێكدا رایگه‌یاند: له چه‌ند رۆژی رابوردوودا ئه‌نجومه‌نی باڵای فه‌توای مه‌كته‌بی سكرتاریه‌تی یه‌كێتی زانایانی ئاینی ئیسلامی كوردستان، به‌بێ ره‌چاوكردنی رۆڵ و پێگه و مافه‌كانی ئافره‌تان، چه‌ند فه‌توایه‌كی بڵاوكردۆته‌وه ده‌رباره‌ی كاری شوفێرانی تاكسی و ئافره‌تان.\nده‌شڵێت: "وروژاندنی ئه‌م بابه‌تانه خزمه‌ت به ئاشته‌وایی و هاوژیانی و یه‌كسانی و مافه‌كانی مرۆڤ ناگه‌یه‌نێت، ئه‌م فه‌توایه پێشێلكردنی كه‌رامه‌تی ژن و پیاوه، به تایبه‌تی برایانی شۆفێری ته‌كسی، هه‌روه‌ها پێشێلكردنیشه بۆ كاری داموده‌زگا فه‌رمی و یاساییه‌كان و له‌گه‌ڵ بنه‌ماكانی یه‌كسانی جێنده‌ری یه‌كناگرێته‌وه، كه یه‌كێكه له هێڵه گشتییه‌كانی كارنامه‌ی كابینه‌ی نۆی حكومه‌تی هه‌رێم".\nله فه‌تواكه‌دا كه به ژماره (1022) له (4ى كانونى یه‌كه‌مى 2019) ده‌رچووه هاتووه: ئه‌گه‌ر ئافره‌ت له نه‌فسی خۆی دڵنیابو له پشته‌وه‌ی تاكسی سه‌ربكه‌وێت، هه‌ر كاتێك ئافره‌ته‌كه یان شۆفێره‌كه یان هه‌ردولا كه‌وتنه داوی گوناهوتاوان و كاری ناشه‌رعی، پێویسته ئافره‌ته‌كه له‌گه‌ڵ شۆفێره‌كه سه‌رنه‌كه‌وێت و دابه‌زێت، یان شۆفێره‌كه داوای دابه‌زینی لێ بكات.\nئه‌نجومه‌نى باڵاى خانمان داواشده‌كات: لیژنه‌ی باڵای فه‌توا هه‌ستیارانه‌تر مامەڵه له‌گه‌ڵ ئه‌م بابه‌ته كۆمه‌ڵایه‌تی و هه‌ستیارانه‌دا بكات و رۆڵ و پێگه‌ی خۆی بۆ هاوژیانی و ئاشته‌وایی كۆمه‌ڵایه‌تی و یه‌كسانی ته‌رخان بكات و له وروژاندنی ئه‌م جۆره بابه‌تانه خۆی به‌دوربگرێت.\nبۆ خوێندنه‌وه‌ى ده‌قى فه‌تواكه كلیك لێره بكه.\nپەیامێك لە ئەنجومەنی باڵای كاروباری خانمانەوە\nبەداخەوە لە چەند رۆژی رابردووداو هاوكات لەگەڵ هەڵمەتی نیشتمانی بەرەنگاربوونەوەی توندوتیژی دژی ئافرتان، ئەنجومەنی باڵای فەتوای مەكتەبی سكرتاریەتی یەكێتی زانایانی ئیسلامی كوردستان، لە نووسراوی ژمارە 144 كە لە 4/12/2019 دەرچووە، بەبێ رەچاوكردنی رۆل و پێگەو مافەكانی ئافرەتان، چەند فەتوایەكی بڵاوكردۆتەوە دەربارەی كاری شوفێرانی تاكسی و ئافرەتان.\nلێرەوه رایدەگەیەنین كە وروژاندنی ئەم بابەتانە خزمەت بە ئاشتەوایی و هاوژیانی و یەكسانی و مافەكانی مرۆڤ ناگەیەنێت، ئەم فەتوایە پێشێلکردنی کەرامەتی ژن و پیاوە، بە تایبەتی برایانی شۆفێری تەکسی..\nهەروەها پێشێلكردنیشە بۆ كاری دامودەزگه فەرمی و یاساییەكان و لەگەڵ بنەماكانی یەكسانی جێندەری یەكناگرێتەوە،\nكە یەكێكە لە هێڵە گشتییەكانی كارنامەی كابینەی نۆی حكومەتی هەرێمی كوردستان..\nپێویستە لێژنەی باڵای فەتوا هەستیارانەتر مامڵە لەگەڵ ئەم بابەتە كۆمەڵایەتی و هەستیارانەدا بكات ..\nهیوادارین یەكێتی زانایانی ئیسلامی كوردستان، رۆل و پێگەی خۆی بۆ هاوژیانی و ئاشتەوایی كۆمەڵایەتی و یەكسانی تەرخان بكات و لە وروژاندنی ئەم جۆرە بابەتانە خۆی بەدووربگرێت.


کەشتییەکا رووسیایێ ژێرئاڤ بوو - دارکا مازی\nکەشتییەکا رووسیایێ ژێرئاڤ بوو\nئاژانسا ریوتەرسێ راگەهاند ئیرۆ رۆژا یەکشەمبێ 17/1/2021ێ کەشتیەکا بارھەلگرا رووسیایێ ل ھەمبەر بەراڤێن ھەرێما بارتن ل سەر دەریا رەش ژێرئاڤ بوویە.\nبەرپرس و مەدیایێة ھەرێمی دانە زانین کو لاشێن دو کارمەندێن کەشتیێ مری ژ ئاڤا دەریایێ ھاتنە دەرئانین. والیێ ھەرێما بارتن سنان گونەر ژبۆ ئاژانسا ئانادۆلویا ترکیێ گۆتیە، کەشتیا باری یا رووسی، ئارڤن ل بەراڤێن ھەرێما ئنکومو ژبەر نەباشیا رەوشا ھەوایێ ژێرئاڤ بوویە.\nوالی دبێژیت، ژ ھەژمارا 13 کارمەندێن کەشتیێ حەتا نھا 5 کەس ھاتنە رزگار کرن، لێ راستەراست سەدەما ژێرئاڤبوونێ حەتا نھا نەھاتیە زەلال کرن. سنان گونەر دبێژیت “حەتا نھا، 5 کەس ھاتنە رزگار کرن، گەمیا رزگارکرنێ دو لاشێن مری دەرئانینە.”\nھەروھا گونەر ددەتە زانین کو ل ژێر مەرجێن خراب یێن رەوشا ھەوایی دا ھەولدانێن رزگار کرنێ بەردەوامن، دهێتە تەخمین کرن کو دبیت کەسێن مایی د کەشتیێ دا ل کوراتیا 600-700 مەتران ل ژێر ئاڤا دەریایێ بھێنە دیتن، ژبۆ ڤێ مەبەستێ ژی کەشتیەکا جەنگی ل وان دگەریت ئەگەر کو دەلیڤا فرینان ژی ھەبیت ئەو دێ داخوازا فرۆکا ھەلیکۆپتەر ژی کەن.


دواڕۆژ ورده‌كاری رێككه‌وتنی بازرگانی نێوان هه‌رێم و به‌غدا بڵاوده‌كاته‌وه\nهەواڵ / ڕاپۆرت :: 13/05/2019 :: 220 جار بینراوە\nهه‌ردوو حكومه‌تی هه‌رێم و به‌غدا له‌سه‌ر چاره‌سه‌ركردنی كێشه‌ی كۆن و نوێی بازرگانی نێوانیان رێككه‌وتن و رێككه‌وتنه‌كه‌ش ئیمزاكراوه، دواڕۆژ ورده‌كارییه‌كه‌ی بڵاوده‌كاته‌وه.\nرۆژی (یه‌كشه‌ممه 28ی نیسانی 2019) شاندێكی باڵای حكومه‌تی عێراق كه له وه‌زیرانی دارایی و پلاندانان، پیشه‌سازی و بازرگانی، سه‌رۆكی ده‌سته‌ی وه‌به‌رهێنان و پارێزگاری بانكی ناوه‌ندی عێراق پێكهاتبوون، سه‌ردانی هه‌رێمی كوردستانیان كرد و له‌گه‌ڵ سه‌رۆك و جێگری سه‌رۆكی حكومه‌ت و ژماره‌یه‌ك وه‌زیری هه‌رێم كۆبوونه‌وه.\nبڕیاره بۆ چاره‌سه‌كردنی كێشه‌كانی نێوانیان، له‌ماوه‌ی سێ مانگی داهاتوو جارێكی دیكه وه‌فده باڵاكه‌ی حكومه‌تی عێراق سه‌ردانی هه‌رێم بكه‌نه‌وه و كۆبوونه‌وه‌ی ئه‌نجومه‌نی ئابووری حكومه‌تی عێراق له هه‌ولێر، ئه‌نجامبدرێت.\nدوای هاتنی شانده‌كه‌ی عێراق بۆ هه‌رێم، شاندێكی باڵای وه‌زاره‌تی بازرگانی و پیشه‌سازی هه‌رێم سه‌ردانی به‌غدای كرد و له‌سه‌ر كێشه‌كانی نێوانیان رێككه‌وتنێكی ئیمزاكراویان په‌سه‌ند كرد.\nكێشه‌ی زیاتر له 14 هه‌زار كۆمپانیای هه‌رێم چاره‌سه‌ر ده‌كرێت\nبه‌پێی ئەو رێكەوتنە هه‌مان سیستمی به‌غدا بۆ پێدانی مۆڵه‌تی هاورده و هه‌نارده‌كردن له هه‌رێمیش كاری پێده‌كرێت، به‌ڵام له‌و كۆبوونه‌وه‌یه به‌غدا رازی بووه كه ناوه‌ندێكی سێرڤه‌ر له هه‌ولێر بكرێته‌وه و هاوشێوه‌ی به‌غدا مۆڵه‌تی هه‌نارده و هاورده بداته بازرگانان و به‌مه كێشه‌ی كۆمپانیاكانی بواره‌كه كه ژماره‌یان زیاتر له 14 هه‌زار كۆمپانیا بوو چاره‌سه‌رده‌كرێت و مۆڵه‌تیان پێده‌درێت.\nنه‌وزاد ئه‌دهه‌م، به‌ڕێوه‌به‌ری گشتی دیوانی وه‌زاره‌تی بازرگانی هه‌رێم به دواڕۆژی وت: "ماوه‌ی شه‌ش مانگه گفتوگۆ له‌نێوانمان هه‌یه بۆ چاره‌سه‌ركردنی كێشه‌ی مۆڵه‌ت، دواجار به‌غدا به مه‌رجی هه‌رێم رازی بوو، ئیتر ناوه‌ندێك له هه‌ولێر ده‌كرێته‌وه و هاوشێوه‌ی به‌غدا مۆڵه‌ت ده‌دات و مۆڵه‌ته‌كه‌ش دانی پێنراوه له‌لایه‌ن به‌غداوه".\nكرێ و رسوماتی بازرگانی بۆ به‌غدا ناگه‌ڕێته‌وه و پشگیری دارایی بازرگانان ده‌كرێت\nبه‌پێی رێككه‌وتنی نێوان وه‌زاره‌تی بازرگانی هه‌رێم و به‌غدا، هه‌ردوولا رێككه‌وتن كه سه‌رجه‌م كرێ و رسومات كه له هه‌رێم وه‌رده‌گرێت بۆ هه‌رێم بێت و نه‌گه‌ڕێته‌وه به‌غدا، هه‌روه‌ها له سندوقه‌كه‌ی به‌غدا پیشگری ئه‌و بازرگانانه ده‌كرێت، كه به‌رهه‌می ناوخۆیی له هه‌رێم و پارێزگاكانی دیكه‌ی عێراق هه‌نارده‌ی ده‌ره‌وه ده‌كه‌ن.\nسندوقه‌كه، بڕی 30 ملیۆن دۆلاری تێدایه و هه‌ركاتێك بازرگانێك ویستی به‌رهه‌می ناوخۆیی هه‌رێم یاخود عێراق بباته ده‌روه‌ی وڵات، ئه‌و به بڕێك پاره هاوكاری ده‌كرێت.\nسندوقه‌كه كه ئێستا له به‌غدا هه‌یه، له هه‌رێمیش لقێكی ده‌كرێته‌وه و نوێنه‌رێكی هه‌رێمیش له‌و سندوقه ده‌بێت بۆئه‌وه‌ی هه‌ركاتێك بازرگانانی عێراق له‌لایه‌ن حكومه‌ت یان هه‌ر رێكخراوێكی نێوده‌وڵه‌تی قه‌ره‌بووكرانه‌وه، ئه‌وا پشكی هه‌رێمیش بدرێت.\nپشكی هه‌رێم له وه‌رگرتنی گه‌نمی جوتیاران زیادده‌كرێت\nبه‌وته‌ی به‌رپرسانی وه‌زاره‌تی بازرگانی، دوو بڕیاری حكومه‌تی عێراق بۆ بڕی وه‌رگرتنی گه‌نمی جوتیارانی هه‌رێم و رێگریكردن له گواستنه‌وه‌ی گه‌نمی جوتیاران، زیانی گه‌وره به هه‌رێم ده‌گه‌یه‌نێت، به‌ڵام گۆڕانكاری له بڕیاری یه‌كه‌م كراوه.\nنه‌وزاد ئه‌دهه‌م، وتی: "حكومه‌تی عێراق بڕیاریداوه بۆ ئه‌مساڵ ته‌نیا 340 هه‌زار تۆن له جوتیارانی هه‌رێم وه‌ربگرێت، ئه‌مه‌ش زیانێكی زۆر گه‌وره له هه‌رێم ده‌دات چونكه له هه‌رێم زیاتر له یه‌ك ملیۆن تۆن گه‌نم به‌رهه‌مدێت، بۆیه داوامانكرد پێداچوونه‌وه بكرێت و وه‌زیری بازرگانی عێراق محه‌مه‌د هاشم عانی به‌ڵێنیدا موسته‌حه‌قاتی هه‌رێم زیاتربكرێت".\nله‌باره‌ی بڕگه‌ی چواره‌می بڕیاری ژماره (49)ی 2019ی ئه‌نجومه‌نی وه‌زیرانی عێراق، كه رێگه‌نادات له‌كاتی به بازاڕكردنی گه‌نمی جوتیاران، گه‌نم له‌نێوان پارێزگاكان بگوازرێته‌وه، به‌ڕێوه‌به‌ری گشتی دیوانی وه‌زاره‌تی بازرگانی هه‌رێم وتی: "ساڵانی رابردوو رێگه ده‌درا گه‌نمی هه‌رێم بۆ پارێزگاكانی نه‌ینه‌واو كه‌ركوك بگوازرێته‌وه، هه‌روه‌ها بازرگانانی باشوور و ناوه‌ڕاستی عێراق گه‌نمی هه‌رێم_یان ده‌كڕییه‌وه و ته‌سمیلی سایلۆكانیان ده‌كرد، به‌ڵام ئه‌مساڵ رێگه به‌و كاره نادرێت بۆیه هه‌رێم دووباره زیانی پێده‌گات".\nوتیشی: "به‌رپرسانی بازرگانی عێراق بڕیاریاندا كه جگه له وه‌رگرتین 340 هه‌زار تۆن گه‌نم، بڕی 210 هه‌زار تۆن ئاردیش بۆ هاوڵاتیان هه‌رێم له ساڵێكدا دابینبكه‌ن، به‌مه‌ش كێشه‌كه چاره‌سه‌رده‌كرێت".\nله‌باره‌ی كاتی پێدانی پاره‌ی جویتارانی هه‌رێم، ئه‌و به‌رپرسه‌ی هه‌رێم ده‌ڵێت: "به‌پێی بڕیاری وه‌زاره‌تی بازرگانی عێراق له‌ماوه‌ی 48 كاتژمێر له ته‌سمیلكردنی گه‌نم له‌لایه‌ن جوتیارانی پارێزگاكانی عێراق، پاره‌كه‌یان وه‌ردەر‌گرن به‌ڵام بۆ پاره‌ی گه‌نمی جوتیارانی هه‌رێم له‌مساڵدا دوای مانگێك پاره‌كه‌یان پێده‌درێت، چونكه كاری (مقایسه) و بانكی ده‌كرێت".\nحكومه‌تی عێراق فه‌رمانگه‌یه‌ك له هه‌ڵه‌بجه ده‌كاته‌وه\nله كۆبوونه‌وه‌ی نێوان هه‌ردوو وه‌زاره‌ت، بڕیاردراوه كه شاندێكی باڵای عێراق سه‌ردانی هه‌ڵه‌بجه بكات و فه‌رمانگه‌ی بازرگانی خۆراك له‌و پارێزگایه بكاته‌وه.\nنه‌وزاد ئه‌دهه‌م، رایگه‌یاند: به به‌رپرسانی وه‌زاره‌تی بازرگانی عێراقمان راگه‌یاندووه كه هه‌ڵه‌بجه پارێزگایەكی تازه‌یه و پێویستی به‌وه‌یه فه‌رمانگه‌كانی خۆراك و پسوڵه‌ی خۆراك و چاودێری بازرگانی لێ بكرێته‌وه، بۆیه له‌سه‌ر داواكاری ئێمه رۆژی چوارشه‌ممه 15ی ئایار وه‌فدێكی حكومه‌تی عێراق و وه‌زاره‌تی بازرگانی ده‌چێته سلێمانی له‌وێوە ده‌چێته هه‌ڵه‌بجه و به‌ڕێوه‌به‌رایه‌تی بازرگانی خۆراك له‌و پارێزگایه ده‌كرێته‌وه\nله‌باره‌ی گۆڕینی پسوڵه‌ی خۆراك و نه ناردنی خۆراكی خراپ بۆ هه‌رێم، نه‌وزاد ئه‌دهه‌م ده‌ڵێت: "پسوڵه‌ی خۆراك له‌سه‌رجه‌م عێراق و هه‌رێم ده‌كرێته كارتی زیره‌ك و پڕۆژه‌كه‌ش له‌لایه‌ن رێكخراوی (Wfp) جێبه‌جێده‌كرێت و ئێستا له قۆناغی ئه‌زموونیدایه".\nوتیشی: "داوامان له وه‌زاره‌تی بازرگانی كردووه، كه چیتر جیاوازی له‌نێوان پارێزگاكانی هه‌رێم و به‌شه‌كانی دیكه‌ی عێراق نه‌كات به ناردنی كه‌می خۆراك و كوالێتی نزم، به‌ڵێنمان پێدراوه كه ئه‌و كێشه‌یه دووباره نه‌بێته‌وه".


دادگای تورکیا بڕیاری ئازاد کردنی دەمیرتاشی دەرکرد\nئەمڕۆ دادگای باڵای ئه‌نقه‌ره، سه‌لاحه‌دین ده‌میرتاش، هاوسه‌رۆكی پێشوی هه‌ده‌په‌ی لەو دۆسیانە بەبێتاوان لەقەڵەمدا كە پێشتر لەسەری دەستیگركراوەو بڕیاری ئازادكردنی دەركرد، بەڵام بەهۆی ئەوەی كۆمەڵێك دۆسیەی دیكەی لە دژ گیراوەتە بەر لە زیندان دەمێنێتەوە.\nبەپێی سەرچاوە هەواڵییەكانی توركیا، سەڵاحەدین دەمیرتاش، لەو دانیشتنەدا لەڕێگەی تێلكۆنفرانسەوە بەشداریكرد و تیایدا لەو دۆسیانە بێتاوان لەقەمدرا كە پێشتر لەسەری دەستگیركرابو كە خۆی لە بانگەشەکردن بۆ رێکخراوی تیرۆریستی و پێشێلکردنی یاسای خۆپێشاندان و هاندانی خەڵک بۆ پابەندنەبون بە یاسا كۆمەڵێك دۆسیەی دیكە دەبینیەوە.\nلە دانیشتنەكەدا دادگای باڵای ئەنقەرە بڕیاریدا، سەڵاحەدین دەمیرتاش ئازادبكرێت، بەڵام بە گوێرەی سەرچاوە هەواڵییەكان لەبەر ئەوەی سەڵاحەدین دەمیرتاش بە كۆمەڵێك دۆسیەی دیكە تۆمەتبار كراوە، بۆیە تا یەكلاكردنەوەی ئەو دۆسیانەی دیكە لە زیندان دەمێنێتەوە\nکۆی سه‌ردان: 23872784


5 كه‌سایه‌تی به‌ناوبانگ كه پێشتر هه‌ژار بوون\n28/10/2018 10:20 AM\nئه‌وكات كه جێنیفێر ناچاربوو ماڵی خۆیان به‌جێبهێڵێت و شه‌وانه به‌ته‌نها له ستێدیۆیه‌كی سه‌ماكردن و له‌سه‌ر قه‌نه‌فه‌یه‌ك بخه‌وێت، ته‌نها 18 ساڵ ته‌مه‌نی بوو. ناكۆكی ئه‌و و دایكی له‌سه‌ر پیشه‌ی ساماكردن بوو. چه‌ند مانگێك دواتر جێنیفێر توانی له ئه‌وروپا كاری دڵخوازی خۆی بدۆزێته‌وه. دواتر جێنیفێر له كێبڕكێیه‌كی نێونه‌ته‌وه‌ییدا توانی ده‌رفه‌تی سه‌ماكردن له درامایه‌كه‌ی ته‌له‌فزیۆنی بقۆزێته‌و پاش گه‌ڕانه‌وه‌شی بۆ ویلایه‌ته یه‌كگرتووه‌كانی ئه‌مریكا ماڵی گواسته‌وه بۆ لۆس ئانجلیس.\nكاتێك باوكی جیم بێكاربوو، بنه‌ماڵه‌كه‌ی خانووه‌كه‌یان له‌ده‌ستچوو ناچاربوون ژیانی خۆیان بگوازنه‌وه بۆ ناو ئۆتۆمبێلێك. دواتر كاتێك جیم گه‌یشته ته‌مه‌نی 16 ساڵان بڕیاریدا واز له خوێندنگا بهێنێت و له‌ڕێگه‌ی پێشكه‌شكردنی شانۆی پێكه‌نینییه‌وه یارمه‌تی بنه‌ماڵه‌كه‌ی بدات.\nجیم له‌سه‌ر ئه‌و بڕوایه كه ئه‌م قۆناغه دژواره‌ی ژیانی كاریگه‌ر بووه له‌سه‌ر گه‌شه‌كردنی هه‌ستی شۆخ و توانای ئه‌و له پێكه‌نین هێنانی خه‌ڵك. جێم كێری سه‌ره‌ڕای هه‌موو نه‌هامه‌تی و ناخۆشییه‌كان هه‌رگیز ده‌ستی له هه‌وڵ و كۆشش هه‌ڵنه‌گرت و ده‌رئه‌نجام توانی له ژیانی داهاتوویدا زۆر سه‌ركه‌وتوو بێت.\nله‌وانه‌یه بتوانین بڵێین چارلی چاپلین به‌ناوبانگترین ئه‌كته‌ری جیهانه. به‌ڵام زۆر كه‌س ئه‌مه نازانێت كه كاتێك چاپلین ته‌نها ته‌مه‌نی 10 ساڵان بوو، باوكی به‌هۆی گیرۆده‌بوونی كهوله‌وه گیانیله‌ده‌ستداو پێشتریش دایكی به‌هۆی نه‌خۆشی ده‌روونییه‌وه له نه‌خۆشخانه جێگیركرابوو.\nچاپلین له ته‌مه‌نی 14 ساڵاندا به‌ته‌واوی هه‌ژاربوو. له‌سه‌ر شه‌قام ئه‌خه‌وت و بۆ پاشماوه‌ی خواردنه‌كان ئه‌گه‌ڕا. ئه‌و بۆ ده‌ربازبوون له‌م نه‌هامه‌تییه په‌نای هێنا بۆ دنیای كۆمیدی و له‌پشت ئه‌م كۆمیدییه‌وه فرمێسكه‌كانی خۆی حه‌شاردا. ده‌رئه‌نجام ئه‌و بوو به به‌ناوبانگترین و خۆشه‌ویستترین كۆمیدیه‌نی جیهان.\nبه‌رنامه‌كانی ستیو هاروی به‌ڕێوه‌به‌ری به‌ناوبانگی ئه‌مریكی، لایه‌نگرانێكی یه‌كجار زۆری هه‌یه، به‌ڵام تا گه‌یشتن به‌م ناوبانگه تاڵی و سوێرییه‌كی زۆری چێشت. ئه‌و له كۆتایی ده‌یه‌ی 80دا ده‌ستیكرد به كاری كۆمێدی، به‌ڵام جیابوونه‌وه له هاوسه‌ره‌كه‌ی و كه‌وتنه ئه‌ستۆی خه‌رجی دوو مناڵه‌كه‌ی ناچاریكرد ژیانی بگوازێته‌وه بۆ ناو ئۆتۆمبێله‌كه‌ی. هاوری ماوه‌ی 3 ساڵ له‌ناو ئۆتۆمبێله‌كه‌یدا ژیا، تا ئه‌وه‌ی ده‌رئه‌نجام بۆ به‌ڕێوه‌بردنی به‌رنامه‌یه‌كی به‌ناوبانگی ته‌له‌فزیۆنی بانگهێشتكرا. سامانی هاوری له ئێستادا نزیكه‌ی 140 ملیۆن دۆلاره.\nله‌ڕاستیدا هیلاری سوانك له‌ناو پاركێكی گه‌ڕۆكدا گه‌وره‌بوو. ئه‌و و دایكی له لۆرییه‌كی به‌تاڵدا ئه‌ژیان كه بۆ ئه‌وان ماڵ بوو.\nهیلاری سوانك دوو خه‌ڵاتی ئۆسكاری له ده‌ستكه‌وتی كاری پڕۆفشناڵی خۆیدا هه‌یه (كه هه‌ردووكیانی پێش ته‌مه‌نی 30 ساڵی وه‌رگرتووه) و ئێستاش سامانه‌كه‌ی به نزیكه‌ی 40 ملیۆن دۆلار ده‌خه‌مڵێنرێت.


دەستگیركردنی ساڵح موسلیم مەحكوم دەكەین - کۆمەڵەی زەحمەتکێشانی کوردستان\nدەسپێک ڕاگەیاندن دەستگیركردنی ساڵح موسلیم مەحكوم دەكەین\nدەستگیركردنی ساڵح موسلیم مەحكوم دەكەین\nرۆژی ٢٥ی مانگی فێوریە، ساڵح موسلیم، هاوسەرۆكی پێشووی پارتی یەكێتیی دیموكرات (پەیەدە) و بەرپرسی پەیوەندییەكانی دەرەوەی تەڤگەری كۆمەڵگەی دیموكراتیك (تەڤدە،)، لەشاری پراگی پایتەختی وڵاتی چێك لەلایەن پۆلیسی ئەو وڵاتەوە دەستبەسەركرا.\nدەستبەسەرکردنی ساڵح موسلیم لەكاتێكدایە كە بەپێی هەواڵی میدیاكانی پەیەدە ناوبراو بە سەردانی فەرمیی گەیشتبووە ئەو وڵاتە. هاوكات رەجەب تەیب ئەردۆغان سەرۆك کۆماری توركیا هەموو هەوڵێكی خۆی خستووەتەگەڕ تا حكومەتی چێك، ساڵح موسلیم دەستگیر و رادەستی توركیا بكات.\nکۆمەڵەی زەحمەتکێشانی کوردستان ئەم پیلانگێڕییە نێودەوڵەتییە دژ بە ساڵح موسلیم کە لە لایەن دەوڵتی ئیسلامیی تورکیاوە بەمەبەستی دوورخستنەوەی بیروڕای گشتی لە جینایەتەکانی سوپای ئەو وڵاتەو شکستی هێزەکانی داعەش و سوپای تورکیا لە عەفرین، داڕێژراوە مەحكوم دەكا و خوازیاری ئازادكرانی بەپەلەی ئەم سیاسەتمەدارە كوردەین. هەروەها داوا لە هەموو خەڵکی كورد، بەتایبەتی كوردانی دەرەوەی وڵات دەكەین بەرامبەر بەم گەلەكۆمەكێ نێودەوڵەتییە دژ بەكورد بێدەنگ نەبن و بەسازدانی گردبوونەوە و خۆپیشاندان و ڕاکێشانی بیروڕای گشتی بۆ ئەم پیلانە، داوای ئازادیی ساڵح موسلیم بكەن.\n26ی فێوریەی 2018\nبابەتی پێشووکۆنفڕانسی گشتی ئەندامانی کۆمەڵە لە وڵاتی نوروێژ\nبابەتی دواترراگەیەنراوی كۆمەڵە.. پشتیوانی لەمانگرتنی بازاڕیانی بانە‌و پیرانشار دەكەین


حکومەتى عێراق و هه‌رێمی کوردستان له‌سه‌ر زۆربه‌ی ڕێوشوێنه گومرگی و بازرگانییە هه‌ڵپه‌سێردراوه‌كانی نێوانیان گەیشتوونەتە ڕێككه‌وتن\nهەردوو حکومەتى عێراق و هه‌رێمی کوردستان له‌سه‌ر زۆربه‌ی ڕێوشوێنه گومرگی و بازرگانییە هه‌ڵپه‌سێردراوه‌كانی نێوانیان گەیشتوونەتە ڕێككه‌وتن و كۆی لێكتێگه‌یشتنەکەش له چوارچێوه‌ی بڕیاری ژماره ١٣ی ئه‌نجومه‌نی وه‌زیرانی عێراقدایە، کە له ١٥ی كانوونی دووه‌می ٢٠١٩دا په‌سه‌ندكراوە.\nبەپێی ئه‌م ڕێككه‌وتنه په‌سه‌ندكراوانه، كه زیاتر وه‌زاره‌تی دارایی به‌غدا سه‌رۆكایەتییان ده‌كات، ده‌سه‌ڵاته ناوه‌ندییه‌كان به هێزێكی زیاتره‌وه ده‌گه‌ڕێنه‌وه بۆ سه‌رجه‌م جومگه ئابوری و بازرگانی و سنورییه‌كانی هه‌رێمی كوردستان، له به‌رامبه‌ریشدا بەغدا هه‌ندێك ئاسانكاریی ده‌كات بۆ هه‌رێم، كه ڕه‌نگه دیارترینیان هه‌ڵگرتنی گومرگه‌كانی كه‌ركوك و نه‌ینه‌وا بێت.\nلەوبارەیەوە ساماڵ عەبدولڕەحمان بەڕێوەبەرى گشتیی گومرگى هەرێم بە ئێن ئاڕ تى ڕاگەیاند، دەبێت لە ماوەى مانگێکدا ڕێککەوتنەکە جێبەجێبکرێت.\nبه‌پێی حکومەتی عێراق، دەبێت سه‌رجه‌م ده‌روازه سنورییه‌كان له نێوان هەردوولادا ڕێکبخرێنەوە و چالاکبکرێن، هەروەک تەعریفەی گومرگیی و ڕێوشوێنە مرورییەکان ڕێکبخرێنەوە.\nساماڵ عەبدولڕەحمان دەشڵێت، لە ئێستادا لیژنەکان دەستبەکاربوون و کارەکانیان تەواوکردووە و، دەبێت خاڵە گومرگییەکانى نێوان هەرێم و بەغداش لاببرێن.\nهەر بەپێی بڕیارەکە، دەبێت كوالێتی كۆنتڕۆڵ و پشكنینه‌كانی شمه‌ك، به‌پێی ئه‌و كۆنووسه‌ی پێشتر ئیمزاكراوه، له نێوان هەولێر و بەغدا یەکبخرێتەوە و بەردەوامی بە كاری ئاسایشی نیشتمانیی عێراق له فڕۆكه‌خانه‌كانی هه‌رێم بدرێت.\nسه‌باره‌ت به‌و بوارانه‌شی کە تا ئێستا كۆنووسی هاوبه‌شیان له‌باره‌وه ئیمزانه‌كراوه، حکومەتی عێراق بڕیاریداوە، سه‌رجه‌م ده‌روازه سنورییه‌كانی هه‌رێم ملکەچی ده‌سه‌ڵاتی حكومه‌تی ناوه‌ند بن، به‌پێی یاسای ژماره ٣٠ ساڵی ٢٠١٦ی پەرلەمانی عێراق، به‌ڵام فه‌رمانبه‌رانی ئه‌و ده‌روازانه له دانیشتووانی هه‌رێمی كوردستان ده‌بن و به شێوه‌ی ده‌وری جێگۆڕكێیان پێده‌كرێت له‌ناو هه‌رێمدا.\nلەبارەى ئەو خاڵەشەوە ساماڵ عەبدولڕەحمان ئاماژەی بەوە دا، بەڕێوەبەرایەتى دەروازە سنورییەکانى هەرێم و فەرمانبەرەکانى ئەو بەڕێوەبەرایەتییە لەڕووى کارگیڕییەوە دەبەسترێنەوە بە بەغداوە، بەڵام دەسەڵاتى گومرگ سەربە هەرێم دەبێت.\nهەروەها دەبێت یاسا به‌ركاره‌كانی وه‌به‌رهێنان له به‌غدا و هەولێر له سه‌رجه‌م ده‌روازه سنورییه‌كاندا جێبەجێبکرێن و، ٣٠ ڕۆژیش دیاریبکرێت بۆ ڕێككه‌وتنی وه‌زاره‌تی بازرگانی هه‌ردوولا له‌سه‌ر ڕێوشوێنه‌كانی هاورده‌كردن.\nحکومەتی عێراق بڕیاریشیداوە بە هه‌ڵگرتنی گومرگه‌كانی فایده، شیراوه، باكوری كه‌ركوك له‌گه‌ڵ له‌یلان، به مه‌رجێك وه‌زاره‌تی دارایی عێراق ده‌سه‌ڵاتی چاودێری و وردبینیی جموجوڵه بازرگانییه‌كانی هه‌بێت.\nهەر لە بڕیارەکەدا هاتووه كه سه‌رجه‌م ئه‌م ئه‌زموون و خاڵانه پاش شه‌ش مانگ، ده‌خرێنه به‌رده‌م پێداچوونه‌وه و هه‌ڵسه‌نگاندن بۆ زانینی ڕاده‌ی پابه‌ندی هه‌رێم و به‌غدا به ناوه‌ڕۆكه‌كانیانه‌وه، كه ئامانج لێی ئاسانكارییكردنه بۆ هاتوچۆی شمه‌ك و یه‌كخستنی ڕسوماته گومرگییه‌كانی نێوان هه‌ولێر و به‌غدا.


ئاژانسی ده نگو باسی کوردستان: گه‌ریلاکان هه‌لیکۆپته‌رێکیان تێکشکاند\nبۆ گه‌لی کوردستان\nئازاد کوردی: به داخه‌وه تورکیا ده‌گه‌رێته‌وه بۆ سه‌ر ڕێبازی شه‌ڕ که هیچ\nئه‌نجامێکی ئه‌رێنی لێ وه‌رنه‌گرتبوو\nشیوه‌ی ئه‌مڕوی قسه‌کردنی کاربه‌ده‌ستانی تورکی به‌رامبه‌ر به پێش هه‌ڵبژاردنه‌کان گۆڕانێکی زۆری به‌سه‌ردا هاتوه و زۆرتر هه‌ڕه‌شه کردنه تاکو گه‌ڕان به دوای چاره‌سه‌ریه‌کی ئاشتیانه بۆ دۆزی کورد له تورکیا.\nئازاد کوردی ڕۆژنامه‌وان و ئه‌ندامی به‌رێوه‌به‌رایه‌تی کۆمه‌ڵگای ئاشتی و گه‌شه‌پێدانی کوردستان له هه‌ڤپه‌ێڤینێکدا له‌گه‌ڵ به‌شی کوردی ده‌نگی ئه‌مریکا ده‌ڵێت مه‌خابن هه‌رچه‌ند بۆ ماه‌ی ساڵێک ئوپه‌راسیون و چالاکی تورکیا که زۆرتر ئاراسته‌ی ده‌ره‌وه‌ی سنوری تورکیا بون که‌متر ببون که جێ خۆشحاڵی ڕامیار زانه‌کان و چاودیران ببو له ناوچه‌که‌دا به گه‌شتی و بگره به تاێبه‌تی ڕامیار زانه کورده‌کانیش وه له‌و باره‌شه‌وه هێزی کوردی به تاێبه‌تی پارتی کارگه‌رانی کوردستان دوو جار ئاگر به‌سه‌کانی درێژ کرد و پێشوازی له پروسه‌ی ئاشتی و چاره‌سه‌ری دیموکراتیک بۆ پرسی کورد له تورکیا کرد، به‌ڵام به داخه‌وه له چه‌ند ڕۆژی ڕابوردودا سه‌روک وه‌زیرو وه هه‌ر وه‌ها سه‌رۆک کوماری تورکیا به هۆی چالاکیه سه‌ربازیه‌کان که له هه‌ردو لاوه زیانی لێ که‌وتبوو که‌وتونه‌ته هه‌ڕه‌شه و وه‌ڵامدانه‌وه‌ی توند و به‌ڵکو نابی تا پاش مانگی ره‌مه‌زان چاوه‌ڕوان بکه‌ن و ده‌ست به هێڕشه‌کانیان بکه‌ن و ده‌شڵێت به داخه‌وه دیاره هێشتا بیرو مینتالیتی رێبه‌رانی تورکی نه‌گۆڕاوه و هه‌ر شه‌ڕه.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی\nسه‌ر چاوه‌ده‌نگی ئه‌مریکا.\n400 ئافرەتی سوری ئاوارەی توركیا لەلایەن كاربەدەستانی توركیاوە دەستدرێژی سێكسییان دەكرێتە سەر\nرۆژنامەی (ئەیدنلینك)ـی توركی ئاشكرای كردووە، بەشێكی زۆر لەو ئافرەتە سوریانەی ئاوارەی توركیا بوون‌و لەخێوەتگەكانی ئەو وڵاتە نێشتەجێبوون، لەلایەن كاربەدەستانی ئەو خێوەتگانەوە رووبەرووی دەستدرێژی سێكسی بوونەوتەوە.\nرۆژنامە لەژمارەی ئەمرۆییدا ئاماژەی بەوە داوە، زیاتر لە 400 ئافرەتی سوری نێشتەجێی ئەو خێوەتگانە رووبەرووی دەستدرێژی سێكسی بوونەوتەوە لەخێوەتگەی (بوینویوگون)و ئاسەواری ئەو دەستدرێژیانەش بەئافرەتەكانەوە دیارە.\nلەدرێژەی بابەتەكەییدا رۆژنامەی ناوبراو ئاماژە بەوە دەكات، پاش ئەنجامدانی نەشتەرگەری دەركەوتووە 250 لەو ئافرەتانە سكپرن، جگە لەوەی بەشێك لەو ئافرەتانە وەك هەلێك دەقۆزرێنەوەو كاریان پێدەكرێت لەدەرەوەی خێوەتگەكە.\nهەروەها ئاماژە بەوەش دەكات، كاربەدەستانی خێوەتگەی ناوبراو لەگەڵ كەسێكی ئەو گوندەی كەخێوەتگەكەی لێیە، بەناوی عەبدو ئیسلانارو خاوەنی زەوییە، ریككەوتوون كەكاری لەشفرۆشی بەو كچانە بكەن.\nرۆژنامەكە ئەوەش دەڵێت، پاش ئەنجامدانی كاری سێكسی لەگەڵ بەشێك لەو ئافرەتانە، عەبدو، ئەو ئافرەتانەی ناچار كردووە بەئەنجامدانی لەشفرۆشی.\nلەدرێژەی بابەتەكەدا هاتووە، دوای تەشەنەكردنی ئەو دەستدرێژیانە، پارێزگاری ئەو ناوچەیە ئاگادار دەكرێتەوە، بەڵام هیچ هەنگاوێك بەرەو چارەسەركردنی ئەو كێشەیە ناهاوێژێت، بەڵام لەبەرامبەردا جێگری پارێزگار دەست لەكار دەكێشێتەوەو بەرێوبەری پەروەردەی ئەو ناوچەیەش لەكارەكەی دوور دەخرێتەوە، لەبەر ئەوەی دژی ئەو دەستدرێژیانە بووە.\nله لایه‌ن ئاژانسی ده نگو باسی کوردستان ajansknews kl. ۵/۲۷/۱۳۹۰ ۰۹:۳۰:۰۰ قبل‌ازظهر


حەوت ئەندامى جڤاتى گشتى بزوتنەوەى گۆڕان دەستیان لەکار کێشایەوە وهۆکارەکشیان بۆ “ناشەرعى بوونى جڤاتى نیشتیمانى” و کۆمەڵیک کێشەى ناوخۆى دیکە گەڕاندەوە، دەشڵێن، حیزبى دیکە دانامەزرێنن و ناچنە ناو هیچ حیزبێکیشەوە.\nساڵح ژاژڵەیى، جێگرى سکرتێرى جڤاتى گشتى بزوتنەوەى گۆڕان بە ناس کوردى ڕاگەیاند: “دەستلەکارکێشانەوەمان لە بەرپرسیارێتى و بزوتنەوەى گۆڕان پێشکەش کردووە، لە ئێستادا هیچ بەرنامەیەکمان نییە بچینە ناو حیزبێکى دیکەوە یان حزبێکى تر رابگەیەنین، تەنها بەسەربەخۆیى دەمێنینەوە”.\nبەرپرسەکەى پێشوى جڤاتى گشتى بزوتنەوەى گۆڕان وتیشى: “ئێمە بەیەکجارى وازمان لەو بزوتنەوەیە هێناوە، ئەوەش دواى بێ ئومیدمان لەچارەسەرکردنى ئەو کێشانەى کە پێشتر چەندین جار بۆ سەرکردایەتى و دەزگاکانى گۆڕانمان خستبووەڕو”.\nبەوتەى ساڵەح ژاژڵەى، ناڕەزایەتى و ڕەخنەکانیان کە بووەتە هۆى دەستلەکارکێشانەوەى بەکۆمەڵیان، پەیوەندى بە پرسی شەرعیەتەوە هەبووە بەتایبەتى تەواوبوونى ماوەى یاسایى جڤاتى نیشتیمانى.\nئاشکراشى کرد، ئەوان داوایان کردووە هەڵبژاردنى گشتى ناوخۆیى بزوتنەوەکە لەماوەى سێ مانگدا ئەنجامبدرێت، ئۆرگانەکانى ئەو حیزبەش لە خوارەوە بۆ سەرەوە هەڵبژێردرێن و نوێ بکرێنەوە و شەرعیەتیان بۆ بگەڕێتەوە ئینجا هەڵبژاردن بۆ خانە و ڕێکخەر بکرێت، بەڵام بەرپرسانى گۆڕان ئەو داواکاریانەیان ڕەتکردووەتەوە.\nبەپێى پەیڕەوى ناوخۆی گۆڕان، کە لە یەکەمین کۆنگرەى ئەو حیزبەدا لە ساڵى 2013 پەسەند کراوە، جڤاتى گشتى بزوتنەوەى گۆڕان ئەرکى ڕاوێژکارییە و ڕێنمایى و ڕاویژکارى خۆى بەمەبەستى تاووتوێکردن لەسەر پرسە ستراتیژییە ڕێکخراوەى و سیاسییەکان ڕەوانەى جڤاتى نیشتیمانى بزوتنەوەکە دەکات.


Tomtom live 1005 | kurditgroup\nتۆمتۆمێکی تازام کڕیوە ٤ مانگ دەبێت ئەمەوێت کۆنێکتی لاپتۆپەکەمی بکەم، هەردوو پرۆگرامی تۆمتۆم هۆم و تۆم تۆم گێتین ستارتێ تم داگرتووە لە لینکی تۆمتۆم.\nلەگەڵ تۆمتۆم هۆم کۆنێکت نی یە لەگەڵ تۆمتۆم گێتین ستارتێت کۆنێک دەکات ئۆن لاین بە سێرڤەری تۆم تۆمەوە،\nمەبەستی پرسیارەکەم لێرەدایە دەمەوێت باک ئەپ بکەم و لەکاتی هاتنی ڤێرژنی نوێ ئاپدەیت بکەم .\nچی ڕێگایەک هەیە کە بتوانم چارەسەری کۆنێکتەکە بکەم ( لەسەر چەند لاپتۆپێکی تر کە ویندۆی ٧ لەسەرە تاقیم کردۆتەوە.\nئەگەر بەڕێزێک بتوانێت هاوکارم بێت سوپاسی دەکەم.\nلەوانەیە کێشەکەت هی ئەوەبێت، کە دوو جۆر بەکارئەهینیت، تۆ بەجیا لەسەر لاپتۆپێک، پرۆگرامی TomTom Home دوا وەشانی کە ٢،٨ لەم ساتەدا، دابگرە، دوای ئەوە بیبەستە بەکۆمپیوتەرەکەتەوە، بەڵام بیرت بێت، بە ئیمێلێک، خۆت تۆماربکە بۆ نوێکردنەوە.\nئەگەر کێشە لە USB کەت نەبێ ئەبێ بتوانی پەیوەندی بکات، پاش ئەوە کرتە لە More بکە لەخوارەوە لای چەپ، دوای ئەوە لەوێ ئەتوانی پالپشت بکەیت (backup) .\n2 / Hemn\nبەڕێزم سوپاس بۆ هاوکاریت ،\nبەڕێزم کاتێک کۆنێکت دەکات لەگەڵ مای تۆم تۆملە ڕێگەی USB ی یەوە کەواتە USB تەواوە. چوونکە جۆری تۆمتۆمەکەو ڤێرژنی ماپەکەی و ئەگەر ئاپدەیتیش هەبێت پێم دەڵێت، بۆ یە ڕەنگە کێشە لە USB نەبێت. وە ئێستا خەریکی ئاپدەیتەلەم لینکە [url=https://www.tomtom.com/en_gb/mytomtom/newitems/]https://www.tomtom.com/en_gb/mytomtom/newitems/[/url]\nئەو ڕێگایەی بەێزت ئاماژەت بۆ کردووە لە ڕێگەی Tomtom Home کێشەکە لێرەدایە کە سۆفتوێرەکە دادەگرم ودایدەمەزرێنم دوای ئەوەش دریڤەرەکە لە ڕێگای USB دەبەستم لە کۆمپوتەرەکە پێم دەڵێت درایڤەرەکەت کۆنێکت نی یە.\nئایە دەکرێت تۆم تۆم هۆم بۆ ئەم ڤێرژنی درایڤەرە نەبێت؟ ئەگەر وایە چۆن دەتوانرێت باک درووست بکەین؟\nئەوەی نەمزانی مەبەستی بەڕێزت چی بوو لە ٢.٨ مەبەست ماپەکەیەتی یان ڤێرژنی سۆفت وێرەکەیە ئەوەی من دەیبینم لە ماڵپەڕەکەی خۆی ئەمە ڤێرژنەکەیەتی TomTom HOME 1.6 for NAVIGATOR 6 for Windows\nئەگەر بەڕێزت مەبەستت ماپەکەیەتی ئەوەی من ڤێرژنی ٨.٧٠ یە.\nسوپاس بۆ ماندوو بونت ، ئەگەر زانیارییەکی ترت هەبێت.\nکاک زەندی سوپاس بۆ هاوکاریت ،\nئەوەی لێرە تێگەیشتم تۆمتۆم دەیەوێت چیتر ئەو ماپانەی لە ڕێگەی نێتەوە ئاپلۆد دەکرێن نەتوانرێت لە ڕێگەی باک ئەپ و دامەزراندنەوە دابنرێن و تەنها خۆی بتوانێت کارەکان بکات بۆیە پێم وایە تۆمتۆم هۆم بۆ تازەترین ڤێرژنی تۆمتۆمکەڵکی لێوەر ناگیرێت، بە پێی ئەم پەیامانە بێت.\nهەربژین کاتتان شاد.


چۆن بابەت بنوسم بۆ سایتەکەم / زمانە جێگیرەکان / مەکۆکانی چاوگ\n» چۆن بابەت بنوسم بۆ سایتەکەم\n#1 May 22, 2011, 19:32\nتۆماربووە لە: May 22, 2011,\nچۆن بابەت بنوسم بۆ سایتەکەم\nسڵاو ئەم کاتەتان باش\nمن سایتێکم هەیە تازە تەواوم کردوە بە HTML دروستم کردوە بەڵام نازانم لە کوێ بابەت و هەوال بنوسم ئەگەر بۆم رونکەنەوە زۆر سوپاستان دەکەم\n#2 May 22, 2011, 19:34\nRe: چۆن بابەت بنوسم بۆ سایتەکەم\nئەگەر لێرە بڵاوی دەکەیتەوە زۆر مەمنووین\nلێرە بەهەمان ناو و هەژمارەوە بڵاوی بکەرەوە، ئەمەش بخوێنەوە چۆن دەکەیت.\nhttp://chawg.org/wiki/%DB%8C%D8%A7%D8%B ... B%86%DA%A9"\nدیسان سووپاس و بەخێرهاتی.\n#3 May 23, 2011, 11:25\nسه‌ره‌تا به‌خێرهاتی بۆ چاوگ !\nتۆ قاڵبێکت به فرۆنت په‌یج یان،،، دروست کردوه و ئێسته ده‌ته‌وێت ڕۆژانه بابه‌تی تێیدا بڵاو بکه‌یته‌وه !\nیان ده‌ته‌وێت بابه‌ت له ویکی چاوگ بڵاو بکه‌یته‌وه !\nسه‌ره‌تا ده‌توانیت بابه‌ته‌کانی ویکی چاوگ بخوێنیته‌وه له‌سه‌ر HTMLــو CSS\nئینجا جوانیش روونی بکه‌ره‌وه مه‌به‌ستت چیه !\n#4 May 26, 2011, 15:53\nزۆر سوپاستان دەکەم سایتەکەی من بە فرۆنت پەیچ دروست کراوە بەڵام دەمەوێت هەواڵی بۆ زیاد بکەم نازانم چۆن ئەمە دەکرێتن\n#5 May 26, 2011, 21:02\nبۆ ئەو کارە پێویستت بە زمانی بزۆکە و پڕۆگرامۆکەیەکە. بەنمونە Wordpress.\n#6 May 28, 2011, 17:09\nدەکرێ زیاتر بۆم رونکەیتەوە بەخوا من زۆر شارەزاییم نیە لە سایت دروست کردن چیبکەم چۆن دەکرێت زۆر سوپاست دەکەم\n#7 May 28, 2011, 17:25\n#8 May 28, 2011, 19:37\nدەکرێ باسی بکەی چۆن چۆنی و بە چ HTML ــێک دروستت کردووە؟ خۆت کردووتە؟\n#9 May 30, 2011, 15:58\nبە فرۆنت پەیچ بۆمیان دروست کردوە هاورێیەکم بۆمی دروست کردوە\n#10 May 30, 2011, 16:36\n#11 May 30, 2011, 21:10\nئێ پێ بڵێ کاکە ئەو هتمل ــەت بابەتی تێ ناکرێ !\n#12 June 12, 2011, 19:19\nئەرێ خێرخوازێك نەبوو وەڵامێکی دروستم بداتەوە چۆن بابەت زیاد بکەم بۆ سایتەکەم\n#13 June 12, 2011, 20:28\nبەڕێزەکەم خۆ ئێمە جادووکەر نین تا بزانین ئەو سایتەی تۆ چییە و چۆنە و بەچی کراوە. ئەم باسەی تۆ وەکو ئەوە وایە (باوکم فڕۆکەیەکی بۆ کڕیوم ،ئەرێ چۆن بیفڕێنم؟) ,تۆش خۆت هیچ بیرۆکەیەکت دەربارەی زمانەکانی وێب داڕشتن نییە ،هاوڕێیەکت ڕاسپاردووە ،دەشتەوێ سایتت هەبێ و بەڕێوەی ببەی و وەکو خۆت دەڵێی بابەتی بۆ زیادبکەی. ئەمەش ناکارێت و دژی هەموو یاسایەکی سرووشتە.\nبۆیە تۆ وەرە بزانە [wiki:1ijgnfav]HTML[/wiki:1ijgnfav] چییە و فێری ببە و کەمێک کاتی خۆتی بۆ تەرخان بکە و سەرتی لەگەڵ بێشێنە ,پاشان وەرە [wiki:1ijgnfav]CSS[/wiki:1ijgnfav] و [wiki:1ijgnfav]PHP[/wiki:1ijgnfav] فێرببە ،دواتریش ئەگەر خواستی زیاتر بۆ کاری پەرەسەندوو هەبوو [wiki:1ijgnfav]Webmaster[/wiki:1ijgnfav] (وێبداڕێژ) ئەم وتارەش بخوێنەوە و فێری ببە. بەمجۆرە سایت بەڕێوەدەبرێ ئەزیزەکەم ،ئەمەش دەتوانی وەکو هەر پیشەیەک/هونەرێک تر ناوی بنێی.\n#14 June 12, 2011, 21:48\nیان وۆردپرێس دامەزرێنە باشە بۆتۆ\n#15 June 17, 2011, 12:36\n#16 June 11, 2014, 08:07\nتۆماربووە لە: June 11, 2014,\n#17 June 13, 2014, 08:40\nکوێی جوانە؟ تکایە ئەم پەیامانە بوەستێنە.


رێبین فەتاح/ ریفراندۆم- چی ده‌گوزه‌رێت؟\nیه‌كێك له‌و ره‌خنه جدییانه‌ی ده‌بێت رووبه‌ڕووی ئه‌نجوومه‌نی باڵای ریفراندۆم و خودی مه‌سعوود بارزانی (وه‌ك كه‌سی یه‌كه‌می ئه‌نجوومه‌نه‌كه) بكرێته‌وه، ئه‌وه‌یه، تا ئێسته، ناوه‌ڕۆكی دانوستان و گفتوگۆكانیان له‌گه‌ڵ ئه‌كته‌ره نێوده‌وڵه‌تییه‌كان نه‌خستووه‌ته‌ڕوو، به خودی ئه‌و پێشنیازه‌شه‌وه كه نێرده‌ی ئه‌مریكا وه‌ك (به‌دیل)ێك بۆ پیاده‌كردنی ریفراندۆم پێشكه‌شی كردووه.\nئه‌و پێشنیاز و ده‌ستپێشخه‌رییانه، ته‌واو له تاریكیدا هێشتراونه‌ته‌وه.\nگوتاره‌كانی مه‌سعوود بارزانی زیاتر بۆ جۆشدانی رای گشتی ناوخۆییه، به‌بێ هه‌ڵوه‌سته كردن له‌سه‌ر هه‌ڵوێستی ئه‌كته‌ره نێوده‌وڵه‌تییه‌كان و ئه‌و بیرۆكانه‌ی له‌به‌رده‌ست ئه‌نجوومه‌نه‌كه‌دان بۆ چۆنیه‌تی مامه‌ڵه‌كردن له‌گه‌ڵ پێشنیاز و ده‌ستپێشخه‌رییه‌كان.\nئه‌و شاراوه‌ییه له كرۆكی بابه‌ته‌كه، هۆكارێكی كاریگه‌ره له‌وه‌ی كۆمه‌ڵگه‌ی ناوخۆیی كوردستان به‌رچاوڕوونییه‌كی نه‌بێت، هه‌روه‌ها دوودڵ و دڕدۆنگ بێت له به‌رامبه‌ر كۆی پڕۆسه‌كه.\nله كۆبوونه‌وه‌ی دوێنێی ئه‌نجوومه‌نی باڵای ریفراندۆم، ئه‌و گره‌نتی یان بیرۆكه‌یه‌ی وه‌ك به‌دیلی پیاده‌كردنی ریفراندۆم خراوه‌ته‌ڕوو، ره‌ت كراوه‌ته‌وه، به‌ڵام ناگوترێت ئه‌و به‌دیله چییه، ئه‌وه هۆكارێكه له‌وه‌ی ته‌نانه‌ت پسپۆڕ و ئه‌كادیمییه‌كانیش، به‌وانه‌شه‌وه كه پشتیوانی له ریفراندۆم ده‌كه‌ن، تووشی سه‌رلێشێوان بن، یان خۆیان له چاوپێكه‌وتن و لێدوانی میدیایی بدزنه‌وه، چونكه هیچ زانیارییه‌كیان له‌سه‌ر كرۆكی بابه‌ته‌كه نییه. یان هه‌ر به گشتی نه‌توانن به‌شدارییه‌كی كارا له پرۆسه‌كه‌دا بكه‌ن.\nرای گشتی ناوخۆی كوردستان، مافی گه‌یشتن به هه‌ر بیرۆكه و ده‌ستپێشخه‌رییه‌كی له‌و رووه‌وه هه‌یه، تا زانیاریی له‌وڕووه‌وه نه‌درێت، كه‌واته ده‌رفه‌ت به رای گشتی نادرێت به‌شداری له دروستكردنی بڕیاره‌كه‌دا بكات له‌لایه‌ك و له‌لایه‌كی تر، به‌شێوه‌یه‌كی ئاسایی رای گشتی به‌بێ هه‌بوونی زانیارییه بنچینه‌یی و پێویسته‌كان ناتوانێت متمانه‌یه‌كی پته‌و له‌لای خۆیه‌وه دروست بكات.\nئه‌و ناڕوونییانه له‌كاتێكدایه، كه به‌هۆی بڕیاری ریفراندۆمه‌وه، هه‌ڕه‌شه له‌ئاستی ناوخۆی عێراق و وڵاتانی ناوچه‌كه‌دا رووبه‌ڕووی هه‌موو گه‌لی كوردستان ده‌كرێته‌وه، كه‌واته ئه‌گه‌ر خه‌ڵك ئاگه‌دار نه‌بێت، واته متمانه‌ی بۆ دروست نابێت، ئه‌گه‌ر متمانه‌ی پته‌وی نه‌بێت، چۆن ئاماده‌یی رووبه‌ڕووبوونه‌وه‌ی پێشهاته‌كان له پشت هه‌ڕه‌شه و مه‌ترسییه‌كانه‌وه دروست ده‌بێ؟ له‌و تاریكاییه‌دا، پێویست به رووناكییه‌ك هه‌یه.


هەواڵ / عێراق :: 21/04/2019 :: 200 جار بینراوە\nجه‌میله عوبێدی تاكه ژنه كاندیده‌كه‌ی پۆستی پارێزگاری نه‌ینه‌وا، باس له خۆكاندیدكردنی و پاڵپشت و هه‌وڵه‌كانی بۆ وه‌رگرتنی پۆستی پارێزگار بۆ دواڕۆژ ده‌كات.\nجه‌میله عوبێدی كه پێشتر دوو خول ئه‌ندامی ئه‌نجومه‌نی پارێزگای نه‌ینه‌وا و ئه‌ندامی خولی پێشووی په‌رله‌مانی عێراق بووه، ئێستا خۆی بۆ پۆستی پارێزگاری نه‌ینه‌وا كاندید كردووه، کە رۆژی 24ی ئه‌م مانگه ده‌رگای خۆپاڵاوتن بۆ ئه‌و پۆسته له ئه‌نجومه‌نی پارێزگاكه‌وه داده‌خرێت، ئه‌ویش ته‌نها كاندیدی ژنه.\nعوبێدی به‌دواڕۆژی وت: "من تا ئێستا تاكه كاندیدی ژنم بۆ وەر‌گرتنی پۆستی پارێزگاری نه‌ینه‌وا، به‌بێ هیچ پاڵپشت و هاوكارییه‌كی سیاسی خۆم كاندیدكردووه".\nوتیشی: "هاووڵاتی پێویستی به زیره‌كی و چاونه‌ترسی هه‌یه، بۆ ئه‌وه‌ی داوای مافی خۆی بكات، ئه‌وه‌تا هێشتا نه‌هامه‌تییه‌كانی داگیركاری داعش و كاره‌ساتی نوقمبوونی به‌له‌مه گه‌شتیارییه‌كه‌ی دیجله له موسڵ ته‌واو نه‌بووه".\nجه‌ختیشیكرده‌وه: پێویسته رووبه‌ڕووی گه‌نده‌ڵی ببینه‌وه، بۆیه خۆمم بۆ ئه‌و پۆسته كاندید كردووه، چونكه دوو خول ئه‌ندامی ئه‌نجومه‌ن بووم، خولێك ئه‌ندامی په‌رله‌مان بووم، نوێنه‌رایه‌تی ئه‌م پارێزگایه‌م كردووه، هاوكارانی پێشووم له ئه‌نجومه‌ن ئه‌گه‌ر ویژدانیان زیندووبێت، ئه‌وا ده‌زانن من كێم و ده‌نگم ده‌ده‌نێ.\nسه‌باره‌ت به‌و ده‌نگۆیانه‌ی باس له كڕین و مامه‌ڵه‌كردن به پۆسته‌كانه‌وه ده‌كرێت، كاندیده ژنه‌كه‌ی پۆستی پارێزگاری نه‌ینه‌وا روونیكرده‌وه: ئێمه به‌چاو هیچمان نه‌بینیوه و ده‌بیستین، به‌ڵام ئه‌گه‌ر ئه‌وه‌ش راست نه‌بێت، ئه‌ی ئه‌و هه‌موو گه‌نده‌ڵییه چییه، ئه‌ی بۆچی گه‌نده‌ڵكاران سزا نادرێن، بۆچی هه‌ر له شوێنی خۆیان ماونه‌ته‌وه، سه‌ره‌وه ناتوانێت لێپێچینه‌وه له‌گه‌ڵ خواره‌وه‌ی خۆیدا بكات.\nبڵاوکردنەوە: ئیحسانی مه‌لا فوئاد


میدیای ئۆپۆزیسیۆن یان میدیای جه‌نگ؟ – Denegkan\nمیدیای ئۆپۆزیسیۆن یان میدیای جه‌نگ؟\nbydengekan\tMay 9, 2011\tگشتی\nئه‌گه‌ر به قسه‌ی میدیای ئۆپۆزیسیۆن بێت، كوردستان هه‌ناسه‌یه‌كی بۆ ژیان تێدا نه‌ماوه و هه‌موو ئازادییه‌كی تاك و گشت ژێرپێ نراوه، ئه‌گه‌ر به پێی شیكارییه‌كانی میدیای ئۆپۆزیسیۆن بێت، ئه‌م وڵاته نه‌ك ئاسۆیه‌كی روونی له پێش نییه، به‌پێچه‌وانه‌وه خزاوه‌ته خه‌ره‌ندێكی گه‌وره‌ی تاریكی هه‌زار به هه‌زاره‌وه. له سه‌روو هه‌موو ئه‌مانه‌شه‌وه، ستایڵی كاركردنی میدیاكانی ئۆپۆزیسیۆن له ستایڵی میدیای ده‌وڵه‌تێك ده‌چێت له جه‌نگێكی ده‌سته و یه‌خه‌دا بێت له‌گه‌ڵ دوژمنێكی ده‌ره‌كیی سه‌رسه‌خت. مرۆڤ هیچ كات هه‌ستناكات ئه‌م میدیایه، میدیای هێزێكی ناوخۆییه و به‌حیساب ده‌یه‌وێ ریفۆرم له گشت كایه‌ی جۆراوجۆره‌كانی ژیانی كۆمه‌ڵگه‌دا بكات. چوون كاری ئه‌م میدیایه دوای گه‌وجاندن، بریتییه له گه‌وزاندنی نه‌یارانی سیاسیی و دروستكردنی پیشه‌سازیی نه‌فیكردنی هه‌موو ده‌نگ و ره‌نگێكی جیاواز له ده‌نگ و ره‌نگی خۆی، بزوێنه‌ری ئه‌م سیاسه‌ته میدیاییه نادروسته‌ش جیا له‌وه‌ی ئه‌و سیاسییانه‌ن به‌حیساب لامه‌ركه‌زییه‌ت ده‌ده‌نه ئۆرگانه حزبییه‌كانی خۆیان، له‌هه‌مان وه‌ختدا خه‌یاڵدانێكی توندڕه‌و و تۆتالیتاریشه كه ناتوانێت جگه له خۆی و ده‌نگی خۆی، هیچ ده‌نگ و ئه‌ویترێك قبوڵ بكات.\nئه‌گه‌ر سه‌رنجتان دابێت، میدیای ئۆپۆزیسیۆن له‌گه‌ڵ ده‌مكردنه‌وه‌یدا، به زمانێكی پڕ له هه‌ڵشاخان و دوور له لۆجیكی یه‌كتر قبوڵكردن، په‌لاماری هێزه‌كانی ده‌ره‌وه‌ی خۆی ده‌دات، ئه‌وه‌ش به‌رامبه‌ر به هێزه ده‌سه‌ڵاتداره‌كان به خه‌ستتر به‌ڕێوه ده‌چێت و كار له‌سه‌ر به ئه‌هریمه‌نكردنی ده‌كه‌ن، هه‌ر له چوارچێوه‌ی ئه‌م هه‌ڵمه‌ته‌دا به‌رده‌وام و بێ پسانه‌وه ده‌یه‌وێ جگه له خۆی، هه‌ر هێز و بزووتنه‌وه و حزبێكی دیكه وه‌ك دوژمنی جه‌ماوه‌ر پیشان بدات و پێناسه‌ی بكات، له‌م سۆنگه‌وه په‌نا ده‌به‌نه به‌ر نزمترین ئاست له وتاری سیاسیی و رۆژنامه‌وانی و خراپترین جنێو و موهاته‌راتی نێو فه‌رهه‌نگی زمانی كوردیی ده‌خوازن بۆ سووككردن و ریسواكردنی هێزه‌كانی به‌رامبه‌ر، به ئه‌ندازه‌یه‌ك ده‌ربڕینی هه‌ر چه‌شنه وشه و زاراوه‌یه‌كی سه‌نگین وه‌ك موجامه‌له‌ی به‌رامبه‌ره‌كانیان ده‌بینن، له‌م سۆنگه‌وه كاری ئه‌وان بووه به كوتین و ناوزڕٍاندن و رووشاندنی هه‌ست و مه‌شاعیری ئه‌ویتر، بۆ ئه‌م كاره‌ش سڵ له هیچ ئامڕاز و شێوازێك ناكه‌نه‌وه، هه‌رچه‌ند ئه‌و ئامڕاز و شێوازانه دژی ئیتیك و مۆراڵی كاری راگه‌یاندنیش بن.\nزه‌خیره‌ی سه‌ره‌كیی میدیای ئۆپۆزیسیۆن، بریتییه له له‌كه‌داركردنی پارتی و یه‌كێتی و نموونه‌ی حكومداریی ئه‌و دوو هێزه، لێ ئه‌دا و فۆرمی فه‌رمانڕه‌واییكردنی هاوبه‌شی ئه‌و دوو هێزه شایانی ره‌خنه‌لێگرتنی جیددییه، به‌ڵام ئه‌و كاره‌ی میدیای ئۆپۆزیسیۆن ده‌یكات، نه‌ك ناچێته چێوه‌ی ره‌خنه‌وه، بگره به‌مانای وشه‌كه شه‌ڕه، شه‌ڕێكی سه‌ختی راگه‌یاندن وه‌ك به‌شێك له ته‌سفیه‌ی حساب. له‌به‌ر ئه‌م فاكتۆره زۆر ساكاره، میدیای ئۆپۆزیسیۆن هێنده‌ی وه‌ك شه‌ڕكه‌رێكی شیر و زرێ به‌ده‌ست خۆی نمایش ده‌كات، هێنده وه‌ك راگه‌یاندنێكی پرۆفیشناڵ كه كاریگه‌ریی پۆزه‌تیڤی له‌سه‌ر كۆمه‌ڵگه هه‌بێت مامه‌ڵه ناكات، ئه‌مه‌ش ته‌رجومه‌ی ئه‌و دۆخه‌مان بۆ ده‌كات هێزه ئۆپۆزیسیۆنه‌كان له رێی میدیاكانیانه‌وه جاڕی شه‌ڕێكی سارد و نه‌خوازراویان داوه، چوونكه به كه‌مێك وردبوونه‌وه له ئه‌دای كه‌ناڵه‌كانی راگه‌یاندنی ئۆپۆزیسیۆن ئه‌وه‌مان بۆ ده‌رده‌كه‌وێت، ئه‌م میدیایه له بری نزیكخستنه‌وه‌ی هێزه‌كان له یه‌كدی و بانگه‌شه‌كردن و كاركردن له پێناوی دایه‌لۆگ و لێك تێگه‌یشتندا، ته‌نیا كاری بووه به سڕینه‌وه‌ی هه‌موو به‌ها و جوانی و لایه‌نه گه‌شه‌كانی هێزه‌كانی ده‌ره‌وه‌ی خۆی، ئیدی له چركه‌ساتێكی له‌م شێوه‌یه‌دا ئیشی میدیا له سه‌روكاری له‌گه‌ڵ مه‌عریفه ده‌گۆڕێت بۆ سه‌روكاری له‌گه‌ڵ ئه‌ندێشه‌ی توندوتیژیی و حه‌ماسه‌تی كوێری شۆڕشگێڕانه، لێره‌وه كاری میدیا له دروستكردنی رای گشتییه‌وه ده‌بێت به كاری یه‌كه سه‌ربازییه‌كان، چوون هه‌ردوولا له‌یه‌ك ئامانجدا پێكده‌گه‌ن كه قه‌لاچۆكردنی به‌رامبه‌ره.\nترسناكترین كاریش كه میدیای ئۆپۆزیسیۆن دوای دۆڕاندنی گه‌مه‌ی خۆپیشاندان هێشتا به‌رده‌وامه له‌سه‌ری، هاندانی جه‌ماوه‌ر و لایه‌نگرانی خۆیانه بۆ خرۆشان و پیاده‌كردنی توندوتیژیی به‌رامبه‌ر هێزه ده‌سه‌ڵاتداره‌كان، ئه‌م كاره‌ش نه‌ك له خزمه‌تی ره‌وشه‌كه‌دا نییه به‌ڵكو چه‌ند قاتی تر ئاگره‌كه خۆش ده‌كات. نووسه‌ری ناوداری عه‌ره‌ب “هاشم ساڵح” له یه‌كێك وتاره‌كانیدا نوسیووێتی “كانت پێیوابوو حه‌ماسه‌ت بۆ رۆشنگه‌ریی له رۆشنگه‌ریی گرنگتره، چوونكه ده‌یگرێته خۆی و ده‌یپارێزێت، جا بۆیه حه‌ماسه‌تیش بۆ بیركردنه‌وه‌ی كوێرانه و تاوانی گه‌وره، زۆر مه‌ترسیدارتره له تاوانه‌كه خۆی”. گه‌ر ئه‌م تێزه به‌سه‌ر كاری راگه‌یاندنیشدا پراكتیك بكه‌ین، ئه‌وا كاری میدیای ئۆپۆزیسیۆن گه‌لێك مه‌ترسیدارتره له‌و توندوتیژییه كوێرانه‌ی له ماوه‌ی شه‌ست رۆژدا له پارێزگای سلێمانی بوونی هه‌بوو، ئیش و وه‌زیفه‌ی میدیای ئۆپۆزیسیۆن زۆر سامناكتره له‌و په‌لامار و ویسته رادیكاڵییه‌ی ده‌یویست كوردستان بكاته نموونه‌ی لیبیا و ده‌رگای شه‌ڕی ناوخۆیه‌كی تر بخاته سه‌ر گازه‌رای پشت، كاری میدیای ئۆپۆزیسیۆن زۆر له‌و شه‌ڕه‌به‌رد و ئاگركردنه‌وه‌ی سه‌رشه‌قامه‌كان مه‌ترسیدارتره، چوونكه وه‌ك له پێشه‌وه هێمامان بۆ كردووه، ئه‌م راگه‌یاندنه بڕیاری پێشوه‌ختی خۆی هه‌یه و به نه‌فه‌سی میدیای جه‌نگه‌وه كارده‌كات.\nله دۆخێكی وه‌ك ئێستادا كه زۆرێك له هێزه سیاسییه‌كان و رۆشنبیران داوای راگرتنی هه‌ڵمه‌تی راگه‌یاندن ده‌كه‌ن، ئاسان نییه هێزه‌كانی ئۆپۆزیسیۆن به‌م خواسته رازی ببن، به‌و هۆیه‌ی هه‌موو كارته‌كانیان سووتاوه و ته‌نیا ده‌توانن له رێگه‌ی ئه‌م ته‌سعیداته میدیاییه‌وه وه‌ك ئه‌كته‌رێكی سه‌ره‌كیی سه‌ر سه‌حنه‌كه ئاماده‌ییان هه‌بێت، چوون ناتوانن به میكانیزمه دیموكراتیی و شارستانییه‌كان كاربكه‌ن و ته‌نیا و ته‌نیا له دۆخی فه‌وزا و پڕ له هه‌ڵچوونی شۆڕشگێڕانه‌دا ده‌توانن هه‌ڵسوڕان بكه‌ن، ئه‌وان ناتوانن شه‌ڕی راگه‌یاندن یان بابڵێن راگه‌یاندنی شه‌ڕ رابگرن، له‌به‌رئه‌وه‌ی هێزێك بیه‌وێت تۆڵه بكاته‌وه و شه‌ڕی كۆنه‌قینی كردبێته بنه‌مای كاركردنی سیاسیی، جه‌رائه‌تی ئه‌وه‌ی نییه، له په‌نا ده‌نگی فه‌یله‌سووفێكی گه‌وره‌ی وه‌ك “نیتشه”دا بڵێت “ره‌به‌نێكی ته‌نیای نێو دێرم پێ باشتره وه‌ك له‌وه‌ی گه‌رده‌لولی رق بم”.\nتێبینی: ئه‌م وتاره له ژماره “5473” رۆژنامه‌ی “كوردستانی نوێ” له رۆژی 8-5-2011 بڵاوبۆته‌وه.\nPrevious چاپێكی نوێی كتێبی (ئۆنتۆلۆجی، بنه‌ڕه‌تی و بوونی مرۆڤ)ی د. محه‌مه‌د كه‌مال\nNext جەنگەڵ ….. لوقمان مستەفا


وەزارەتی كارەبا بڕیارێكی نوێی دەركرد – تۆڕی میدیایی خەڵک\nوەزارەتی كارەبا بڕیارێكی نوێی دەركرد\n2019/10/29 - 2:25 PM\nكەمال محەمەد ساڵح وەزیری كارەبای حكومەتی هەرێمی كوردستان بڕیارێكی سەبارەت بەو كۆمپانیایانە دەركرد كە لەبواری پرۆژەكانی كارەبا كاردەكەن.\nلە ماڵپەڕی فەرمی وەزارەتی كارەبادا نوسراوە”بەپێی فەرمانێكی وەزاریی كە رۆژی 27ی ئەمانگە دەرچووە بڕیاردرا: (هەر كۆمپانیایەك لە ( 2) دوو پرۆژە زیاتری پێ سپێردرا گواستنەوەی بۆ بكرێت چ لەسەر بودجەی تایبەت یا پلانی وەزارەت یاخود بودجەی نەوت بێت ( جگە پرۆژەكانی بودجەی داهات ) و كاری خۆی بەپێی گرێبەست ئەنجام نەدابێت، ئەوا پرۆژەی سێیەمی پێنادرێت تاوەكو بەلای كەمەوە یەكێك لەو دوو پرۆژانە تەواو نەكات”.\nهەروەها نوسراوە”ئەم بڕیارەش لەقازانجی خەڵك و جێبەجێكردنی پرۆژەكاندایە ئەمە وێڕای ئەوەی وەكو هاندان و پاڵپشتیەكیشە بۆ ئەو كۆمپانیانەی كارەكانیان لەكاتی خۆیداو بەپێی گرێبەست جێبەجێ دەكەن، بەپێچەوانەوە هەر كۆمپانیایەك كارەكەی خۆی بەپێی گرێبەست ئەنجام نەدابێت جگە لە لێپرسینەوە لەگەڵیدا كاری دیكەشی پێ نادرێت.”\nبەرهەمهێنانی كارەباپێوەری زیرەكی كارەباكارەبا


داڤوتۆگلو: ئه‌ردۆگان ژ سه‌ری هه‌تا بنی هات گوهه‌رتن – Sibehî سبەھی\nسه‌رۆکێ پارتیا پێشه‌رۆژێ, ئه‌حمه‌د داڤوتۆگلو, د به‌رنامه‌یه‌کا ته‌له‌ڤزیۆنی دا به‌هسا ڕۆژه‌ڤا ترکیێ کر و ب توندی ئه‌ردۆگان ڕه‌خنه کر. داڤوتۆگلو گۆت “ئه‌ردۆگان ژ سه‌ری ھئه‌تا بنی ھئاتیه گوھه‌رتن.”\nئه‌حمه‌د داڤوتۆگلو د به‌شه‌ک ئاخاڤتنا خوه ژ وێ به‌رنامه‌یا ته‌له‌فزیۆنی دا دبێژه: “ده‌ما ئه‌ز سه‌رۆکێ پارتیێ بووم من چه‌ندین جارا ژ ئه‌ردۆگان ڕا گۆت: ئه‌ڤ پارتی تێکدچه ژ به‌ر کو ده‌زگه‌ھ (موه‌سه‌سات) د ناڤا پارتیێ دا نه‌مایه. ھاریکاریا من بکه ئه‌م پارتیێ ژ نووڤه ڕێخستن بکن و موه‌سه‌ساتا ئاڤا بکه‌ن. لێ ئه‌ردۆگان گوھ نه‌دا من، وی گوھ دا وێ گوروبا کو دژتیا من دکرا و ئه‌ز مه‌جبوور بووم ده‌ستکێشانا خوه ژ پارتیێ ڕابگه‌ھینم.\nد به‌رسڤا پرسه‌کێ یا وێ به‌رنامه‌یێ دا، داڤوتۆگلو گۆت: یێ مرۆڤان دکه مرۆڤ پره‌نسیپێ وانه. ئه‌ز ل پره‌نسیپێ خوه خوه‌دی ده‌رکه‌تم، لێ ئه‌ردۆگان ژ سه‌ری هه‌تا بنی هاته گوهه‌رتن. ئه‌ردۆگان ژ بۆ خوه‌ندنا هه‌لبه‌سته کێ هاته گرتن. هه‌رکه‌سه‌کی وه‌سا دزانی کو ئه‌و گه‌له‌که ڕێزێ ل ئازادیا دگره، لێ وی هه‌رکه‌س هه‌تا یێن نێزکی خوه ژی ژ ئازادیێ دوور خست و هه‌رکه‌س ب خیانه‌تێ ئتهام کر. ئه‌ردۆگان ترکیه ڤه‌گه‌راند ده‌مێن به‌رێ.\nداڤوتۆگلو دبێژه؛ ” ئه‌گه‌ر ئه‌ز بماما ل جهێ خوه من دا ئۆفیسه‌کا سه‌رۆکوه‌زیرییێ ل دیاربه‌کرێ ڤه‌کربوویا.”\nل سه‌ر پرسه‌کی د ده‌ربارێ هلبژارتنان دا داڤوتۆگلو دبێژه: “من ژیانا خوه دایه ڤی کاری، دێ که‌سه‌ک نکاربه سهێ ده‌ینه سه‌ر هلبژارتنا. هلبژارتن ب ئاوایه‌ک ده‌مۆکراتیک چێنه‌بن و ئه‌ردۆگان یان ئالیێن دن نه‌هێلن ب ئاوایه‌ک ده‌مۆکراتیک هلبژارتن ئه‌نجام بدن، دێ به‌رسڤا مه گه‌له‌ک توند به.\nوه‌که تێ زانین، ئه‌حمه‌د داڤوتۆگلو، 13ێ ئیلۆنا 2019ێ ده‌ستژکارکشانا خوه ژ ئاک پارتیێ ڕاگه‌هاند و پشتی ده‌مه‌کێ پارتیا پاشه‌رۆژێ دامه‌زراند و ۹ێ ته‌باخا سالا ۲۰۲۰ی دا یه‌که‌مین کۆنگره‌یا خوه ل باژارێ ئامه‌دێ ل باکورێ کوردستانێ چێ کر.\nداڤوتۆگلو کو به‌رێ وه‌ک پارلامه‌نته‌رێ ئاک پارتی، وه‌زیرێ ده‌رڤه و سه‌رۆکوه‌زیرێ ترکیێ د ناڤ سیاسه‌تێ دا کار کریه.


فەرمانڕەوای ویلایەتی میشیگن دەڵێت کۆماریـیەکان کۆسپ لە بەردەم کاری دیموکراتەکان دروستدەکەن\nفەرمانڕەوای ویلایەتی میشیگن وەک ئەندامێکی دیموکرات وتارێکی پـێشکەشکرد بۆ وەڵامدانەوەی وتارەکەی سەرۆک ترامپ و تیایدا ڕەخنەی لە کۆماریـیەکان گرت.\nشەوی سێشەممە پاش ئەوەی سەرۆک ترامپ تەواوبوو لە پـێشکەشکردنی وتارەکەی، خانم گرێچن ویتمەر لە ئامادەیی ئیست لانسینگ لە شاری لانسینگی میشیگن گوتی ئەو لە قوتابخانەی هەردوو کچەکەیەتی شێری و سیدنی. سوپاسی ئامادەبووانی کرد و گوتی لەگەڵ دایکان و باوکان و مامۆستایان و هەروەها لەگەڵ خوێندکارەکانیشە.\nخانم ویتمەر گوتی ئەو نایەوێت وەڵامی قسەکانی سەرۆک ترامپ بداتەوە، بەڵام لە بری ئەوە دەیەوێت قسە لەسەر ئەو کارانە بکات کە دیموکراتەکان ئەنجامیان داوە. داواشی لە خەڵکی کرد چاودێری کردەوەکانی کەسێک بکەن بۆ ئەوەی ڕاستیـیەکان بزانن نەک تەنیا گوێ لە قسەکانی بگرن.\nگوتی دیموکراتەکان لە سەرانسەری وڵاتەکە پـرد بنیاددەنێن و ڕێگە و بانەکان چاک دەکەن و هەوڵدەدەن تۆڕەکانی ئنتەرنێت فراوانتربکەن و ئاوی خواردنەوە باشتر خاوێن بکەنەوە.\nلە بەشێکی وتارەکەی، کۆماریـیەکانی تۆمەتبارکرد بەوەی کۆسپ دەخەنە بەردەم دیموکراتەکان لە کۆنگرێس کاتێک پـێشنیارێک پـێشکەش دەکەن، گوتی سەرۆک ترامپ و کۆماریـیەکان لە ئەنجومەنی سینات بلۆکی دەکەن.\nسەبارەت بەوەی سەرۆک ترامپ دەڵێت ئابوری وڵاتەکە باشبووە و دۆخی بازاڕی بۆرسە زۆر باشە. خانم ویتمەر گوتی گرنگ نیـیە سەرۆک چی لەسەر بۆرسە دەڵێت، بەڵکو ئەوەی گرنگە ملیۆنان کەس هەن پارەیان نیـیە بەشی هەتا کۆتایی مانگەکەیان بکات بەهۆی پـێدانی پارەی داودەرمانەکانیان و دانەوەی ئەو پارانەی هاتووەتە سەریان لەسەر خوێندنەکانیان.\nڕەخنەشی گرت لە شێوازی نووسینی سەر تویتەر و گوتی سووکایەتی پێکردن و گاڵتە پـێکردن لەسەر تویتەر هیچ پردێکی پەیوەندی دروست ناوکات، بەڵکو نایهێڵێت.


لەکاتی پاک کردنەوەی چەکەکەی گەنجێک بەسەختی بریندار بوو - پرس میدیا\nHome سڵایدشۆو کوردستان هه‌واڵ لەکاتی پاک کردنەوەی چەکەکەی گەنجێک بەسەختی بریندار بوو\nلەکاتی پاک کردنەوەی چەکەکەی گەنجێک بەسەختی بریندار بوو\nپرس میدیا 10/10/2020 02:27:00 pm سڵایدشۆو, کوردستان, هه‌واڵ,\nپۆلیسی ڕاپەڕین رایگەیاند، بەیانی ئەمڕۆ گەنجێکی تەمەن 31 ساڵ لە ناحیەی حاجیاوا بە گولەیەکی چەکی جۆری دەمانچە برینداربوە و لە ئێستا دۆخی تەندروستی جێگیرە.\nبەڕێوەبەرایەتی پۆلیسی ڕاپەڕین بڵاویکردەوە، "بەرەبەیانی ئەمڕۆ شەممە هێزەڪانمان لە بنکەی پۆلیسی حاجیاوا ئاگادارکرانەوە بە بونی بریندارێك بەناوی (ٲ، م، م) لە ڕەگەزی نێر تەمەن 31 ساڵ پیشە (پ،م) دانیشتوی ناحیەی حاجیاوا گەڕەڪی/سەردەم دوای گواستنەوەی بۆ نەخۆشخانەی گشتی ڕانیە چارەسەری پێویستی بۆ ئەنجامدرا لە ئێستادا باری تەندروستی جێگیرە.\nئاماژەی بەوەشکردوە، بەوتەی کەسوکاری لەکاتی پاکردنەوەی چەکەکەی لە جۆری دەمانچە فیشەکێك لە دەستی دەرچوە و بوەتە هۆی برینداربونی.\nبەڕێوەبەرایەتی پۆلیسی ڕاپەڕین باسی لەوەشکردوە، دادوەر بڕیاریدا بە دەست بەسەرداگرتنی چەکی تەقەپێکراو و چاودێریکردنی باری تەندروستی سکاڵاکار و لەکاتی باشتربونی باری تەندروستی ئامادەی بەردەم دادوەربکرێت، بە مەبەستی وەرگرتنی وتە لێی و مەلەفی لێکۆڵینەوە بۆ ڕوداوەکە کراوەتەوە لێکۆڵینەوە لە روداوەکە بەردەوامە.\nBy پرس میدیا at 10/10/2020 02:27:00 pm


کوردیپێدیا - ڕاگەیەندراوی هاوسەرۆکایەتی کەجەکە سەبارەت بە بۆردومانی کونەماسی\n📝 ڕاگەیەندراوی هاوسەرۆکایەتی کەجەکە سەبارەت بە بۆردومانی کونەماسی | پۆل: بەڵگەنامەکان | زمانی بابەت: 🏳 کوردیی ناوەڕاست\nڕاگەیەندراوی هاوسەرۆکایەتی کەجەکە سەبارەت بە بۆردومانی کونەماسی\nتورکیا ناتوانێت کورد بە گژی یەکدیدا بدات، حکومەتی تورکیا لە باکووری کوردستان درێژە بە سیاسەتی لەناوبردنی گەلی کورد دەدات و لە رۆژئاوای کوردستان و باشووری کوردستانیش بەردەوام هێرش دەکات و دوژمنایەتیی خۆیشی بۆ شاری سلێمانیسلێمانی راگەیاند.\nسلێمانی یەکێکە لەو شارانەی کە لە سەرەتاوە تا ئێستا بەردەوام شوێنی وڵاتپارێزان و رووناکبیران بووە و یەکێکە لە شارە سەرەکییەکانی کوردایەتی و هەمیشە تامەزرۆی پێکهێنانی یەکێتیی نەتەوەیی بووە و هەمیشەش خۆی نۆژەندەکاتەوە، بۆیە دەوڵەتی داگیرکەری تورک بە دیاریکراوی هێرشدەکاتە سەر ڕابردوو و ئێستا و داهاتووی ئەو شارە.\nهاوسەرۆکایەتیی کەجەکە دەڵێت، ئێمە وەک کەجەکە دەزانین کە گوشاری رژێمی تورکیا لەسەر حیزب و لایەنەکانی باشووری کوردستان هەیە و هەوڵدەدات بیاندات بە گژی پەکەکەپەکەکەدا و ئەو گوشارەش بە تایبەتی لە پەدەکە و یەنەکە دەکرێت و باس لەوەشدەکات کە تورکیا لە رێگەی ئەو هێرشەیەوە بۆ سەر کونەماسی دەیەوێت یەکێتی دەستەمۆ بکات و دژی پەکەکە بەکاری بهێنێت.\nلە راگەیێندراوەکەدا ئاماژە بەوە دراوە، ڕاستە پەکەکە و یەنەکە دوو حیزبی جودان، هەر کاتێک پێویست بکات ڕەخنەشی لێدەگرین، بەڵام پێداگرین کە گوشار و هێرشەکانی رژێمی تورکیا ناتوانن یەنەکە و پەکەکە رووبەڕووی یەکدی بکاتەوە.\nکەجەکە لە راگەیێندراوەکەدا تیشک دەخاتە سەر لێدوانەکانی چەند رۆ ژێک پێش ئێستای مەولوود چاوشئۆغلو، وەزیری دەرەوەی تورکیاش و دەڵێت، چاوشئۆغڵو هەرگیز ناتوانێت کورد بدات بە گژی یەکدیدا.\n#سلێمانی | #پەکەکە |\n➕ ئەم بابەتە لەلایەن: (جوان عومەر ئەحمەد)ەوە لە: Jun 26 2020 11:21PM تۆمارکراوە


چەند ئامۆژگاریەکی سادە و گرنگ بۆ ئەوەی هەر بە مۆبایلەکەت جوانترین وێنە بگریت – تۆڕی میدیایی خەڵک\n2020/09/26 - 6:12 PM\nئەمەی خوارەوە چەند ئامۆژگاریەکەی سادە و گرنگە بۆ ئەوەی هەر بە مۆبایلەکەت جوانترین وێنە بگریت:\n– باگراوندی وێنەکەت گرنگترین شتە، هەر بۆیە دڵنیابە لەوەی باگراوەندەکەت جوانبێت\nدەتوانیت لە شوێنی سادە باگراوندی ناوازە بدۆزیتەوە\n– دڵنیابە لە ڕوناکی لە وێنەکەت، با ڕوناکی باش و تەواو لەسەر ڕوخسارت هەبێت\nبەڵام نابێت ڕوناکیەکە بە جۆرێک بێت کە نەتوانیت چاوەکانت بە باشی بکەیتەوە\n– لە کاتی وێنەی سێڵفی بە مۆبایلەکەت جوانترین ڕەهەند بدۆزرەوە پاشان وێنەکە بگرە\n– پەلە مەکە لە گرتنی وێنەکە و لە کاتی گونجاودا بیگرە\n– یاری بە ڕەهەندەکان بکە و هەر لە ناوەڕاستدا مەمێنەرەوە\n– کاتێک وێنەی نزیک دەگریت، دڵنیابە لەوەی هێندە نزیک نەبێت کە ڕوخسارت ناشرین دەربخات\n2020/10/23 - 2:17 PM\nلە چیرۆكێكی ترسناكی هاوشێوەی هۆلیود، پارچە زەوییەك لە هەرێمی كوردستان بوونی هەیە، كە دانیشتوانەكەی ماوەی چەندین دەیەیە ناوێرن بەكاری بهێنن،چونكە ترسی ئەوەیان هەیە هاوبەشی ژیانیان لەدەستبدەن،ئەو زەوییە بە ” هاوسەرە مردووەكە” ناسراوە، خەڵكی بۆچوونیان وایە هەركەس ئەو خاكەی بەكارهێنابێت،ئەوا یەكسەر ژنەكەی مردووە.\nئەو پارچە زەوییە نزیكەی 100 دۆنم دەبێت و دەكەوێتە گوندی” هاریكا”ی دامێنی چیای زێبار لە ناحیەی دێرەلولی قەزای ئامێدی لە پارێزگای دهۆك،كە ماوەی زیاتر لە 100 ساڵە بەكارنەهێنراوە.\nئیبراهیم سەعید ئەنجومەنی گوندی هاریكا دەڵێت:”ئەو زەوییە بەهیچ شێوەیەك بۆ كشتوكاڵ كردن بەكارناهێنرێت،چونكە بۆچوونێك هەیە كە ترسی دروست كردووە، ئەو ترسە وەك چیرۆك لە نەوە بە دوای نەوە گوازراوەتەوە”.\nخەڵكی ئەو ناحیەیە لەو باوەڕەدان كە هەركەس ئەو زەوییە بەكاربهێنێت توشی ناڕەحەتی و كارەسات” موسیبەت” دەبێتەوە، وەك مردنی ژنی یان كەسێكی خێزانەكەی.\nساڵح سەعید كە یەكێكە لە كەسایەتیە دیارەكانی ئەو گوندە دەربارەی ترسی خەڵكی لە پارچە زەوییەكە دەڵێت:” دەگێڕنەوە كە ئەو زەوییە هی پیاوێكی هەژار بووە، بەڵام كەسێكی زۆردار داگیری كردووە،بۆیە هەركەسێك بۆ كشتوكاڵ بەكاریهێنابێت توشی نەفرەت بووە”.\nدەشڵێت:” دەگێڕنەوە كە دوو گەنج لەو پارچە زەویەدا شوێن بزربوون و نەگەڕاونەتەوە ،خەڵكی پێیان وایە ئەو شوێنە جنۆكەی تێدا نیشتەجێیە، گێرانەوەیەكی دیكەش باس لەوە دەكات كە جوتیارێك بەهۆی بەكارهێنانی زەوییەكەوە حەوت كەس لە خێزانەكەی مردون،چونكە حەوت ساڵ بەكاریهێناوە، واتە هەر ساڵە و كەسێكی لێمردووە”.\nئەنجومەنی گوندەكە باس لەوەش دەكات كە” ناوێرین لەو زەوییە نزیك ببینەوە و بەسەریدا بڕۆین”.\nخەلیل حاجی حەمید كە ئەویش دانیشتووی ئەو گوندەیە دەڵێت:” ئەو زەوی هاوسەر مردوانە، كەس ناوێرێت بەكاریبهێنێت،چونكە دەترسێت هاوسەرەكەی یان كەسێكی خێزانەكەی بمرێت”.\nسەرچاوە: سۆشیال میدیا\n2020/10/22 - 2:18 PM


ئاشەكەی بەرزانی چ دەهاڕێ (بەشی یەكەم)\nFriday, 06.22.2012, 12:00\nنیچە فەیلەسوفە یاخییەكەی ئەڵمان دەڵێ:\nخراپترین هەڵە ئەوەیە كەسێك كار بكات و هەمیشەش لە شوینی خۆی بێ .ئه‌و که‌سه هه‌میشه شوێنی ئه‌شکه‌وت و جه‌نگه‌ڵه (1)\nنیچە كاتێك ئەم ووتەجوانەی نووسیوە نە مەلامستەفا ئاشبەتاڵی 1975كردبوو. نەمسعود 31ئابی تۆماركردبوو.\nمەلا مستەفا پیش 1961 لە سوڤێت پەناهندەبوو . دوای ساڵی 1975 لە ئەمەریكا بوو به پەناهندە . ئه‌مه کردیه (سفر).\nمەسعود لەساڵانی شەستەكانەوە لەتەك بەغدادا لەگفتوگۆدایە.ئیستاش لەتەك بەغداد لەچەلەحانییدایە ئه‌مش کردییه (سفر) . ئەمە كرۆكی فەلسەفەكەی نیچەیە .\n(چەلەحانیی = واته چه‌نه‌بازی و گفتوگۆی سیاسی بێ پڕێنسیب).\nگریمانە سیاسیەكان چمان پێدەڵێن؟\n1: بۆچی لایەنە سیاسیەكانی عیراق ئیفلیجن بۆ دارشتنی سیناریویەكی سەرجەمی ؟\n2: ئایا بەگۆڕینی بیچمی مالكی بە بیچمیكی تر كیشەكانی نێوان هەریم وبەغداد كوتای دێ ؟\n3: ئایا كرۆكی كیشەكە دكتاتۆریتی ماكیە و دیموكراتی بەرزانیە ؟\nئەم پرسیارانە دەخریتە ئاشی پرۆسیسیكی سیاسیەوە ئەنجامەكەی چ دەهاڕی و چ بەرهەمێك وئایندەی بۆ نەوەكانی كورد دەبێ؟\nگرفتیكی گرژ لەباشوری كوردستان وعیراقدا تەواویی كیشەكانی قوتداوە.مرۆڤەكانی ئیفلیچ كردوە .\nئەویش نەبوونی شەرەف وهوشیاری نەتەوایەتی و نیشتمانییە .\nلە دونیای سیاسەتدا هیچ پرۆسێسێك بەبێ قۆرسای و ڕۆڵی هوشیاری و كەسایەتی سیاسی ڕەوناكات. كەسایەتی سیاسی هەرسیاسیەك پابەندە بە خۆشەویستی و ڕێزی تاك و كەسی سیاسی بۆ نەتەوە و نیشتمانی خۆی.\nكێشەی بۆگەنی كوردستان و عیراق دوو فاكتی هەیە :\nA : ناهوشیاری سیاسی و كۆمەڵایەتی پێكهاتەكانی عیراق بە كورد وعەرەبەوە (شەرفی نەتەوایەتی).\nB : دەوڵەمەندی باشوری كوردستان و عیراق بەسامانی پیتڕۆڵ. (سامانی سروشتی)\nلەسەرئاستی ئەم دووخاڵە سیناریویە سیایەكان لە (دەرەوە)دادریژرێ بەهوی سیاسەتمەداران و ڕیكخراوە سیاسی ودینیەكانەوە (ئیسلامی سیاسی) دزەی گۆرەپانی سیاسی عیراق دەكرێ.\nخاوەنی سیناریویەكان.سیناریویەك دادەێڕژن لە بەرژەوندی خۆیان ودژی كورد و عەرەب بێت.\n1: بۆچی لانە سیاسیەكانی عیراق ئیفلیجن بۆ دارشتنی سیناریویەكی سەرجەمی ؟\nبەریتانیا كە عیراقی دروستكرد ئیفلیج بوو لە پیكەوەلكاندنی عیراقیەكان دبلۆماسیت و تاكتیكی (جرجل) توانی هێزی هیتلر بڕمێنێ . لێ نەیتوانی عیراقیەكان (كورد و عەرەب شیعە وسنە) لە عیراقدا لەیەك نزیك بخاتەوە.\nچرچل بەسەرۆك وەزیرانی بەریتانیا (داڤید) دەڵێ:(2)\n(من زۆر نارەحەتم بەرامبەر بەعیراق. ئەو ئەركەی بەمنت سپارد .كارێك نیە جیبەجێبكرێ)\nخاڵی A (هوشیاری سیاسی) لەلایەنی سایكۆلۆجیتی سیاسی وكۆمەلایەتیەوە زۆر بەهێزترە لەخاڵی دووهەم B .\nتا مرۆڤ خاوەنی خاڵی یەكەم (شەرەفی نەتەوایەتی) نەبێ ناتوانی ڕۆڵی خاڵی دووهەم (سامانی سروشتی) بۆ بەرژەوەندی و ئیستراتیجیتی نەتەوە بەكاربهینی . یەك لە بنەما هەرە گرنگەكانی دروستبونی دەوڵەتی نەتەوەی یان دەوڵەتی نیشتمانی لەئەوروپا (هەستی نەتەوایەتی یان هەستی نیشتمانی) بووە هەرگەل و نەتەوەیەك خاوەنی ئەم خاڵەبن خاوەنی گشت هیزیكن. لاوازیش پیچەوانەیە بۆیە لەباشوری كوردستان و عیراقدا كێشەكان بەپیی ویست وئیستراتجیتی دەرەكی بەكەناڵی كورد وعەرەبدا دزە دەكاتە نێو گۆڕەپانی عیراقەوە.\nسیاسیە كورد وعەرەبەكان وەك سیخوڕ بۆ بەرژەوەندی سیاسی خۆیان (خێڵ . مەزهەب .ڕەگەز) ڕۆڵی دەبینن . بڕوانن .\nبكر سدقی كە یەكەم كودەتای سەربازی لەڕۆژهەڵاتی نیوەندا كرد(ڕەگەز كورد) سیخوری بەریتانیابووە.*3.\nئەیاد علاوی.هاوكاری (CIA ...MI6) نهینی چەكی بەكۆمەڵكوژی عیراقی پیدان .*4 .\nئەحمەد جەلەبی لەساڵی 2002داوای 90 میلوین دۆلاری لە ئەمەریكایەكان بۆ (INC) كرد. جیگری سەرۆكی ئەمەریكی(چینی) ووتی بەمەرجێك ئەوپارەیەتان دەدەینی كەزانیاریمان لەبارەی چەكی بەكۆمەڵكوژی سەدامەوە بۆ پەیدابكەن.*5 .\nڕۆژنامەی گاردینان نووسی جەلال راستەوخۆ پەیوەندی بە ئیتلاعاتی ئیرانەوە هەیە\nمسعود ووتی 3000 چەكدارمان بۆ توركیا داوە بەكوشت (ئەو نووسی پیشمەرگە ئەوانە پیشمەرگە نەبوون ملیشیان . نازناوی پیشمەرگە زۆر پیرۆزە).\nئەم خاڵە لاوازە بنەمایەكی میژووی هەیە كە دەگەریتەوە بۆ پیش دروستبوونی عیراق (1921)مادامێك عیراق لە قوڵای میژوودا بوونی نەبووە . كەسایەتی نیشتمانی عیراقیش بوونی نیە. عیراق دەوڵەتیكی نەتەوەی نیە . چونكە پیكاهاتەی دانیشتوانی عیراق پیكهاتووە لە كۆمەڵی گەل و ڕەگەز و(مەزهەب)ی جودا . عیراق دەوڵەتێكی (نیشتمانیە) بەڵام دانیشتوانەكەی بە نیشتمانی خۆیانی دانانین چونكە هزری مزهب و خێڵ زاڵەبەسەر هەستی نیشتمانبوونیاندا. تیگەیشتن لە نیوانیادا نیە.ئەم خاڵە بۆ هیزی دەرەكی دڵخۆشكەر و بۆ عیراقیەكان نەگبەتی .\nنمونە دوای سەدام عیراقیەكان موزەخانە وئەرشیفی دەوڵەمەندی بەغدادیان كاولكرد . دوای سەدام بە كورد و عەرەب (شیعە وسنە) پیترۆڵی كوردستان وعیراقیان.لەزاخۆ وە تا بەسرا. بەتاڵان فروشت . تائیستاش دەیفرۆشن .\nكۆنترین (تەورات) پەرتووكی پیرۆزی جولەكەكان لەموزەخانەی بەغداد بوو.لەكوردستان دۆزرابووە لە موزەخانەی بەغداد پاریزراو بوو. ئیسرائیل لەكاتی داگیركردنی بەغداد لیژنەیەكی تایبەتیان بۆ دزینی ئەو(تاقە) پەرتووكە نارد. ئیستا لەوی بەڕێزەوە پاریزراوە * 6\nگۆرینی بیچیمیك بە بیچمیكی تر گۆڕینی ئیستراتجیی نیە بەڵكو گۆرینی شێوەی مامەڵەكردنی نویە لەتەك ئیستراتیجی كۆن (نمونەی گشت ڕژێمەكانی بەغداد) ئیستراتیجی گشت عەرەبی عیراقی ئیستراتجیتیكی فاشیانەیە بەرامبەر بەكورد. هەرچی دەوتری یان نوسراوە بەڵێنكە بۆ تێپەڕبوونی كات.\nهەر كەسیك بچیتە جیگە مالكی ملكەجی ژمارەی دەنگەكانە. ئەوان دەنگی زۆریان هیناوە جا بۆ مالكی بێ یان جعفری. كاریكی زۆر ساویلكانەیە ئەگەر مسعود گشت هیواكانی بخاتە سەر گۆرینی مالكی . مالكی نیونەری هزریكە ئەوهزرەش خاوەنی چەند ملیون دەنگن .ئەگەر یەكاڵاكردنەوەی كیشەكان روبەرووی سندوقی دەنگدانیش ببیتەوە ئەوە ئەوان دەنگیان زۆرترە، بۆیە پیویستە خاڵی لابردنی مالكی نەكری بە خاڵی سەرەكی چارەسەری گرفتەكان.\n3: ئایا كرۆكی كیشەكە دكتاتۆریتی مالكیە . دیموكراتی بەرزانیە ؟\nمەسعود ووتی (ڕێگە نادەین هیچ كەسێك لە عیراقدا حاكمی رەها بێت . *7\nفازیل میرانی ووتی (ئێمە سەرۆكێكمان هەیە كە ووتی نابێ كەواتە نابێ) یانی حكومی رەها.\nراڤەكردن لەسەر دیموكرسیكردن لەباشوری كوردستان وعیراقدا لێدانی دەهوڵێكی بڵە. ئەگەر بیانوی بەرزانی دروستنەبوونی دیكتاتوریكی ترە لەبەغدا ئەوە بەرزانی خودی سەركردەیەكی دیموكراتی نیە هزری ئەو هزریكی پریمتیفی رۆژهەڵاتی خیڵەكیە . جیاوازی لەنیوانی دكتاتوریتی خیڵەكی (بەرزانی) و دكتاتۆریتی مزهبی (مالكی)مالكی لەڕوی تیرویەوە پیشكەوتوترە لە بەرزانی چونكە مزهەب هزریكە ئیستراتجیتیكی سیاسی هەڵگرتوە سنوری بیركردنەوەی فراوانترە لە هزری خیلەكی . فەلسەفەی سیاسی مزهەب فراوانتر لە فەلسەفەی سیاسی خیڵ . نەك لەعیراقدا لەهیچ ووڵاتیكی رۆژهەڵاتیدا سسیتەمیكی دیموكراتی بوونی نیەوە وا بەئاسانیش زەمینەی پیادەكردنی سیستەمی دیموكراسی ناكرێ .\nلێ جیاوازی لەنێوان ویستی بەرزانی و مالكی دا ئەوەیە مالكی پرۆژەیەكی نەتەوەیی عەرەبی بەرۆحیكی شیعەگەریەوە هەلگرتوە.خەو بەدەسەڵاتیكی فراوانی شیعەی عیراقیەوە دەبینی تا كورد و سنە ملكەچی بریاری سیاسیان بێ بەرامبەر بەو 90 ساڵەی سونە دەسەڵاتی زاڵیان بەسەر كورد و شیعەدا بووە.\nهەر باڵێك لەباڵە عەربیەكان دەسەلاتی سیاسی بگرنە دەست گەرەكیانە كورد لەژیر ریكیفی بریاری سیاسی بەغداد بیمینەتەوە . فێلیهاتنی مالكی بۆ گریبەستە پیترۆلیەكانی باشور . دوو لایەنی هەیە:\n1: لایەنیكی پۆزیتیفە لەئاشكراكردنی دزینی سامانی كوردەكان لە لایەن خیزانی بارزانی وتاڵەبانیەوە .\n2: لایەنی نیگیتیفی ئەوان باشوری كوردستان بست بە بستی بە مولیكی بەغداد دادانین ئەمەش مافی خویانە چونكە سه‌رکرده‌ی (كوردی گەوج) بەدەستی خۆی ئیمزای لەسەر تاپۆكردنی باشوری كوردستان بۆ ناسیونالیستی عەربی كردوە.\nئێمه بۆ ئەم پرسیارە نەكەین ؟\n= هەردوو خێزانی مسعود و جەلال پیتڕۆڵی كوردستان بە تاڵانی دەفرۆشن . كەچی هانی هانێەكە تەنیا لەسەر مەسعودە؟ وەڵامی پرسیارەكە دەگەڕێتەوە بۆ بەشێكی ئەم ووتارە . مالكی وەك سیاسیەكی ئیرانی مامەڵە لەتەك كیشەكانی ناوچەكەو عیراق و كوردا دەكات. جەلالیش دەستەموی ئیران و ناسیونالیستی عەرەبیە. لەمالیكیەوە نزیكە . مەسعود سەربە بازاڕیكی تری كیشەكەیە توركیا و سعودیە سونیەكانە. لەنێوان ئەم دوو ڕوڵەی (جەلال و مەسعود) كورد دۆڕاوی یەكەمە.\nبەشی دووهەم : ماویتی\n(1) ئەو بەڕێزانەی ئەڵمانی دەزانن ئەو دوو نووسینە ئەڵمانیە وەرگیرانی ماناییە نەك ووشە .\nAber der schlimmste Feind, dem du begegnen kannst, wirst du immer dir selber sein; du selber lauerst dir auf in Hhlen und Wldern..\n(2) Ich mache mir Grosse Sorg um den Irak . Die Aufgabe die sie mir gestellt haben.\nwird allmhlich unmglich)\n*1 : 7Nietzsche fr Boshafte Norbert wank 200\n*2: Amerika .du kannst es besser. Madeleine Albright.2008\n*3: الدكتور كمال مەزهەر ئەحمەد : أزوأ علی قایا دولیە فی الشرق اڵاوسگ , بغداد1978\n*4: Der Krieg im Dunkeln . Udo Ulfkotte....2006 . Frankfurt am Main\n* 5 : Die lgen des weisen Hauses ... Hans Leyendecker .....\n* : 6چاوپێكەوتنێكی كەناڵی الجزیرە لەتەك بەڕیوەبەری موزەخانەی بەغداد .\n*: 7 پەیام 24=12=2011\nجیاوازی لە نێوان (كوردستانپۆست) و (كوردستانی نۆی) دا\nنامەیەكی جوان بۆ مەسعودی ناشیرین


08:48 - 12/06/2022\nده‌ستله‌كاركێشانه‌وه‌ی په‌رله‌مانتارانی سه‌در په‌سه‌ند كرا\nموقتەدا سەدر، رێبەری رەوتی سەدر، داوای لە پەرلەمانتارانی ڕه‌وته‌كه‌ی كرد دەستلەکارکێشانەوەی پێشکەشی سەرۆکی ئەنجومەنی نوێنەران بکەن و ده‌ستله‌كاركێشانه‌وه‌كه‌شیان په‌سه‌ند كرا.\nموقتەدا سەدر، ئه‌مڕۆ له‌نامه‌یه‌كدا رایگه‌یاند: پێویستە سەرۆکی فراکسیۆنی سەدر لە ئەنجومەنی نوێنەرانی عێراق، حەسەن عەزاری، دەستلەکارکێشانەوەکانی خۆی، ھەروەھا خوشک و برایان لە فراکسیۆنی سەدر، پێشکەش بە سەرۆکی ئەنجومەنی نوێنەران بکات.\nراشیگەیاندووە "لەبەرامبەر ئەو ماوە کەمەی کە پێشکەشیان کردووە، سوپاسی پەرلەمانتارانی فراکسیۆنی رەوتی سەدر دەکەم و خوای گەورە پاداشتی چاکەیان بداتەوە، ھەروەھا سوپاسی لایەنە ھاوپەیمانییەکانمان لە ھاوپەیمانی رزگارکردنی نیشتمان دەکەم لە بەرامبەر ئەو ھەڵوێستە نیشتمانییەی کە نیشانیانداوە".\nھەروەھا سه‌در، نوسیویه‌تی "سوپاسی جەعفەر سەدری ئامۆزامان دەکەم و بەردەوامبێت لە سەرکەوتن کە پێشتر بەربژێری سەربەخۆمان بوو بۆ پۆستی سەرۆکوەزیران".\nموقتەدا سەدر، ده‌ڵێت"ئەم ھەنگاوە، قوربانیدانی خۆمە، لە پێناو ئەوەی نیشتمان و گەل لە چارەنووسێکی نادیار رزگار بکرێن، ھەروەک چۆن پێشتر لە پێناو رزگارکردنی عێراق، سەروەریی، ئاسایش، یەکپارچەیی خاک و سەقامگیرییەکەی قوربانیمان داوە".


وەزیری دەرەوەی ئەمەریکا سەردانی جەزائیر دەکات\nی مانگی سێ ٣٠, ٢٠٢٢\nئەنتۆنی بلینکن وەزیری دەرەوەی ئەمەریکا ڕۆژی چوارشەممە گەیشتە جەزائیری هاوپەیمانی مۆسکۆ و بەرهەمهێنەری گەورەی گازە لە کاتێکدا پاش هێرشە داگیرکارییەکانی ڕوسیاوە بۆ ئۆکرانیا نرخەکان بە شێوەیەکی بەرچاو بەرزبوونەوە و داواکاری زۆر هەیەلەسەر زیادکردنی هەناردەکردنی گاز بۆ ئەوروپا.\nبلینکن لە یەکەم سەردانیدا وەک دیپلۆماتکارێکی باڵای ئەمەریکا بۆ وڵاتە باکورەکەی ئافریکا گەیشتە فڕۆکەخانەی بومەدین و لەوێ چاوپێکەوتن لەگەڵ وەزیری دەرەوەی جەزائیر ڕەمەزان ئەلعەمامردا دەکات.\nئەو لە مەغریبەوە چوو بۆ جەزائیر کە وڵاتە ڕکابەرە سەرسەختەکەی جەزائیرە و لە ساڵی 2020دا پەیوەندیەکانی لەگەڵ ئیسرائیل ئاسایی کردەوە و بەهۆی ئەو ڕێککەوتنەوە گرژیەکان لەسەر هەرێمی جێناکۆکی بیابانی ڕۆژئاوا دەستپێکردەوە.\nهەر لەو کاتەوە پەیوەندییەکانی نێوان واشنتن و جەزائیر بارگرژییان تێکەوت کە لە سەروەختی سەرۆکی پێشوی ئەمەریکا دانۆڵد تڕامپدا ئەنجامدرا بوو.\nهەر لەو کاتەوە بەرێوبەرایەتیەکەی تڕامپ دانینا بە سەروەری مەغریبدا بەسەر زەویەکانی بیابانی دەوڵەمەند بە فۆسفات کە جەزائیر لە مێژە پشتگیری بزووتنەوەی سەربەخۆیخوازی پۆلیساریۆ دەکات.\nوابڕیارە بلینکن شەش کاتژمێر لە جەزائیر بەسەر ببات، لەوانە نیوەڕۆخوان و گفتگۆ لەگەڵ سەرۆکی جەزائیر عەبدولمەجید تەبوندا.\nئەم گەشتە دەکرێت هەوڵێک بێت بۆ هاندانی جەزائیر بۆ دووبارە کردنەوەی ئەو بۆرییانەی کە گازی سروشتی جەزائیر لە ڕێگەی خاکی مەغریبەوە دەگوازێتەوە بۆ ئیسپانیا، بۆ یارمەتیدانی وڵاتانی ئەوروپا بە مەبەستی کەمکردنەوەی پشتبەستن بە وزەی ڕووسیا.\nهێڵی بۆڕی ڕۆژهەڵاتی ناوەڕاستی گەورە ساڵی ڕابردوو داخرا دوابەدوای زیادبوونی گرژییەکان، جەزائیر ڕەتیکردەوە کە ڕێککەوتننامەی هەناردەکردنی 25 ساڵیەکە نوێ بکاتەوە.\nمیدیاکانی جەزائیر لەم مانگەدا ڕایانگەیاندووە کە حکومەت داوایەکی وێندی شێرمان جێگری بلینکنی ڕەتکردۆتەوە بۆ دووبارە کردنەوەی کەناڵەکە.\nبەرپرسی وەزارەتی دەرەوەی ویلایەتە یەکگرتووەکان یائیل لامبێرت وتی بلینکن باس لە "ئاسایشی هەرێم و سەقامگیری، هاوکاری بازرگانی و بەرزکردنەوەی مافەکانی مرۆڤ و ئازادییە بنەڕەتییەکان دەکات."\nڕۆژی سێشەممە لە مەغریب بلینکن پشتگیری خۆی بۆ پلانی ئۆتۆنۆمی مەغریب بۆ بیابانی ڕۆژئاوا دووپاتکردەوە کە بە هەنگاوێکی "رژد و باوەڕپێکراو و واقیعی" ناودێری کرد.\nلە سەرەتای ئەم هەفتەیەدا بلینکن لەگەڵ وەزیرانی دەرەوەی وڵاتانی عەرەب بەشداری لە کۆبوونەوەیەکی بێ پێشینەی ئیسرائیلدا کرد.\nشایەنی باسە ئیسرائیل لەم چەند ڕۆژەی دواییدا چەند هێرشێکی کوشندەی بەخۆوە بینی و بەم دواییانە ڕۆژی سێشەممە بەهۆی تەقەکردنەوە لە بەنی باراک پێنج کەس کوژران.


لەساڵی ڕابردوودا 105 هاووڵاتی لەهەڵەبجە بوونەتە قوربانی ڕووداوەكانی هاتوچۆ\nهەواڵ / کوردستان :: 06/01/2018 :: 193 جار بینراوە\nتاگ :: هه‌ڵه‌بجه هاتووچۆ و رێگاوبان\nبەتۆمەتی دزینی ئۆتۆمبێلێك چوار تۆمەتبار دەستگیركران\nبە گوێرەی ئامارەكانی بەڕێوەبەرایەتی پۆلیسی هاتوچۆی پارێزگای هەڵەبجە، ڕووداوەكانی هاتوچۆ لە سنوری پارێزگای هەڵەبجە ڕوو لە زیاد بوونن، تەنیا لە ساڵی ڕابردووشدا لە ئەنجامی 69 ڕووداوی هاتوچۆ 105 هاووڵاتی بوونەتە قوربانی، هاوكات زیاتر لە 300 ئۆتۆمبێل و ماتۆڕسكیل دەستیان بەسەردا گیراوە.\nسەڵاح عەلی، وتەبێژی بەڕێوەبەرایەتی پۆلیسی پارێزگای هەڵەبجە بە دواڕۆژی راگەیاند، لە ساڵی رابردوودا لە سنووری پارێزگای هەڵەبجە 69 رووداوی هاتوچۆ تۆماركراون كە بە هۆیانەوە 94 هاووڵاتی برینداربوون و 11 كەسیش گیانیان لەدەستداوە، هەروەها لەساڵی ڕابردوودا 307 ئۆتۆمبێل و ماتۆڕسكیل دەستیان بەسەردا گیراوە لەو ژمارەیەش 262 ماتۆڕسكیل و 45 ئۆتۆمبێل كە سەرپێچییان پێكراوە دەستیان بەسەردا گیراوە.\nئەوەشی خستەڕوو، رووداوەكانی هاتوچۆ لە سنوورەكەدا بەراورد بە ساڵی 2016 زیادیان كردووە چونكە لەو ساڵەدا 42 ڕووداوی هاتوچۆ تۆماركراون كە 68 كەس بوونە قوربانی بەجۆرێك 57 كەس بریندار بوون و 11 كەسی تریش گیانیان لەدەستداوە، هەر لەساڵی ڕابردوودا دوو هەزار و 173 بەڵگەنامە كە سەرپێچییان پێكراوە دەستیان بەسەردا گیراوە، لەبەرامبەریشدا 955 مۆڵەتی گشتی و تایبەت دراوە بە هاووڵاتیانی سنوورەكە.\nوتەبێژەكەی بەڕێوەبەرایەتی پۆلیسی هاتوچۆی پارێزگای هەڵەبجە ئەوەشی وت "لە ساڵی ڕابردوودا 15 هاووڵاتی بە بێ مۆڵەت شۆفێرییان كردووە و دەستگیركراون ڕووبەڕووی یاسا كراونەتەوە، هەروەها هەزار و 102 هاووڵاتیش سەردانی بەڕێوەبەرایەتی هاتوچۆی پارێزگای هەڵەبجەیان كردووە بۆ دەرهێنانی مۆڵەتی شۆفیری و هەزار و 252 مۆڵەتیش نوێكراونەتەوە هەروەها 70 مۆڵەتی لێخوڕینی ماتۆڕسكیلیشمان داوە بەهاووڵاتیان".


فیلمی دیکۆمێنتیی دایکانی من لە سینەما ئازادیی تاران نمایش دەکرێ.\nفیلمی "دایکانی من" لە دەرهێنانی "ئیبراهیم سەعیدی" و "زەهاوی سنجاوی" لە کاتژمێر 6ی دوانیوەڕۆی رۆژی چوارشەممە 9ی مارسی لە سینەما ئازادی تاران نمایش دەکرێت.\nبە پێی راپۆڕتی راگەیاندنی گشتی فیلمی "دایکانی من"، فیلمی دیکۆمێنتیی بڵندی "دایکانی من" لە دەرهێنانی سینەماکارانی کورد "ئیبراهیم سەعیدی" و "زەهاوی سنجاوی" و لە بەرهەمهێنانی "عەباس غەزالی" بە پاڵپشتیی ئەنجومەنی بەرهەمهێنەرانی سینەمای دیکۆمێنتیی ئێران لە کاتژمێر 6ی دوانیوەڕۆی رۆژی چوارشەممە 9ی مارسی 2011 لە سینەما ئازادی تاران نمایش دەکرێت.\nفیلمی "دایکانی من" سەبارەت بە جینایەتەکانی رژێمی بەعس و قەتڵوعامی بەکۆمەڵی کوردەکانە لە هەرێمی کوردستان، ئەم فیلمە بە وردبوونەوە لەسەر بابەتی ئەنفال دەچێتە نێو چەندین بنەماڵەی بەجێماوی ئەو جینایەتە سامناکە و ژیانی تاقەت پروکێنی دایکان، کچان و هاوسەرانی قوربانییەکانی ئەم جینایەتە بەکۆمەڵە، بە بینەر نیشان دەدات.\nفیلمی دیکۆمێنتیی بڵندی "دایکانی من" تا ئێستا لە چەندین فیستیڤاڵی جۆراوجۆری نێونەتەوەیی فیلم لە سەرتاسەری جیهان نمایش کراوە و لە دوایین بەشداریی نێونەتەوەیی خۆیدا لە رۆژی 26ی ژانوییەی 2011 لە فێستیڤاڵی فیلم گەلی ئێرانی "بۆستۆن" لە شوێنی مۆزەخانەی هونەرە جوانەکانی شاری بۆستۆن لە وڵاتی ئەمەریکا نمایشکرا.\nئەم فێستیڤاڵە بە نمایش کردنی 12 فیلمی سینەمایی و دیکۆمێنتی لە سینەماکارانی کورد و ئێرانی لە رۆژانی 14 تا 29ی ژانوییەی 2011 لە شوێنی مۆزەخانەی "فینە ئارت"ی شاری بۆستۆن پێتەختی ویلایەتی ماساچۆسێت لە وڵاتی ئەمەریکا بەڕێوەچوو.


رێکخراوی تەندروستی جیهانی هۆشداری لەسەر بۆردومانکردنی نەخۆشخانەکانی ئۆکرانیا دەدات\nڕێکخراوی تەندروستی جیهانی ڕادەگەیەنێت هێرشەکان بۆ سەر نەخۆشخانەکان و ئامبوڵانسەکان و دەزگا تەندروستییەکانی دیکەی ئۆکرانیا لەم چەند ڕۆژەی دواییدا بە ڕادەیەکی زۆر زیادی کردووە، لەکاتێکدا ئەو وڵاتە بەدەست کەمی پێداویستییە پزیشکییە گرنگەکانەوە دەناڵێنێت.\nئاژانسی نەتەوە یەکگرتووەکانیش ڕۆژێک پێش ڕاگەیاندنەکەی ڕێکخراوی تەندروستی جیهانی، لە ڕۆژی دووشەممە پشتڕاستیکردەوە هەر لە 24ی مانگی 2 ی ئەمساڵەوە واتا لە سەرەتای هێرشە داگیرکارییەکانی ڕووسیاوە بۆ سەر ئۆکرانیا لە 16 هێرشدا بۆ سەر دامەزراوە تەندروستیەکان لانیکەم 9 کەس کوژراون ، بەڵام ئاماژەی بەوە نەکردووە کێ بەرپرسیارە.\nکاترین سماڵوود بەرپرسی باڵای فریاگوزاری ئەوروپا لە راگەیاندنێکی ڕۆژنامەوانیدا ڕایگەیاند؛ لەو رووداوانەدا ئامبوڵانسەکان کە بە مەبەستی گواستنەوەی نەخۆشەکان بەکارهێنراون دەستیان بەسەردا گیراوە.\nسماڵوود وتیشی" ئێمە بەردەوام دەبین لە نوێکردنەوەی ئەم ژمارانە کە لە ماوەی چەند ڕۆژی ڕابردوودا زۆر بە خێرایی زیادیان کردووە."\nهانس کلوگ بەڕێوەبەری هەرێمی ئەوروپا لەکۆنگرە ڕۆژنامەوانییەکەدا ڕایگەیاند کە ئاژانسەکە بەخێرایی کاردەکات بۆ دابینکردنی پێداویستییە پزیشکییەکانی کە بریتین لە ئۆکسجین و ئەنسۆلین و پێداویستییەکانی پاراستنی کەسی و کەرەستەی نەشتەرگەری و کەرەستە و پێداویستییە پزیشیکییەکان بۆ ئۆکرانیا.\nهەروەها ئاماژەشی بەوەدا کە دابینکردنی ئۆکسجین و ڤاکسین بۆ منداڵان بەتایبەتی دژ بە نەخۆشی ئیفلیجی منداڵان و دابینکردنی شارەزایی تەندروستی دەروونیش بەشێکن لە ئەرکە سەرەکییەکانی ڕێکخراوەکە بۆ ناوچەکە.\nلە لێدوانێکی جیادا سەنتەری ئەوروپا بۆ نەهێشتن و کۆنتڕۆلکردنی نەخۆشی ناسراو بە (ECDC) ڕایگەیاند لە کاتێکدا دراوسێکانی ئۆکرانیا میوانداری پەنابەرانی ئۆکرانیا دەکەن، هێشتا هاوکارییەکان لە ئاستی پێویستدا نین و دەبێت هاوکارییەکە بەرنامەکانی کوتانی دژ بە پەتای سیرۆژەش بگرێتەوە.\nسەنتەرەکە لەبەیاننامەیەکدا ڕایگەیاند کە پێویستە کارە بەراییەکان تەرخان بکرێت بۆ پێدانی ڤاکسینی دژی کۆڤید-19 و نەخۆشی ئیفلیجی مناڵان (پۆلیۆ) و هەروەها سورێژەش.\nئاژانسەکە وتیشی "قەرەباڵغی لە پەناگە و ناوەندەکانی پێشوازیکردن لەوانەیە زیاتر ببنە هۆی بڵاوبوونەوەی پەتای سورێژە ، بەتایبەتی لە وەزی بەهاردا کە هاوکاتی وەرزی سروشتی بڵاوبوونەوەی نەخۆشییەکەیە."


گه‌شه‌ی بیری سه‌ربه‌خۆیی له ڕۆژهه‌ڵاتی کوردستان نووسینی: عارف باوه‌جانی\nپێکدادان له نێوان وه‌هابییه‌کانی ناوشاری جوانرۆ و هێزه‌کانی ئینتیزامی ناو شار رویدا.\nپه‌یامی سه‌رۆكی هه‌رێمی كوردستان له باره‌ی بۆردومانكردنی ناوچه سنورییه‌كان له لایه‌ن سوپای كۆماری ئیسلامی ئیرانه‌وه\nڕۆژی شه‌ممه باشوری سودان به فه‌رمی سه‌ربه‌خۆی خۆی ڕاده‌گه‌یه‌نێت\nرۆژنامه‌ی سه‌ربه‌ستی ژماره 11 که‌وته به‌رده‌ستی خۆێنه‌ران.\nعاررف باوه‌جانی ، سه‌رۆکی پارتی سه‌ربه‌ستیی کوردستان، وه‌ڵامی چه‌ند پرسیارێکی ماڵپه‌ڕی پاسۆک ده‌داته‌وه\nبه‌یاننامه‌ی هاوپه‌یمانی سه‌ربه‌خۆخوازانی ڕۆژهه‌ڵاتی کوردستان: دیسان تۆپباران و سووتاندنی باخ و بێستانی گوندنشینانی باشوور و ڕۆژهه‌ڵاتی کوردستان له‌لایه‌ن هێزه‌کانی داگیر\nوتووێژی ڕۆژنامه‌ی متمانه له‌گه‌ڵ به‌ڕێز عارف باوه‌جانی/ سه‌رۆکی پارتی سه‌ربه‌ستیی کوردستان.\nگوفتوگۆی ڕادێۆ نه‌وا له‌گه‌ڵ به‌ڕیزان لیوا جه‌بار یاوه‌ر - ئه‌مینداری گشتی هێزی پێشمه‌رگه‌ی كوردستان عارف باوه‌جانی سه‌رۆکی پارتی سه‌ربه‌ستیی کوردستان\nعارف باوه‌جانی: له وڵامی چه‌ند پرسیارێکی گۆڤاری ملمانێ ژماره 24 . پێشه‌وا هه‌ورامانی/ هه‌ولێر\nد. ئه‌شواق جاف، ئێستا باشترین كاته بوَ له كاركردن له‌سه‌ر یاساى پێنجى ساڵى ٢٠٠٦ ى گوَره‌به‌كوَمه‌ڵه‌كان"\nوته‌بیَژى مه‌كته‌بى سیاسىYNDK: تۆپبارانكردن و پیَشیَلكردنى ناوچه سنوورییه‌كان له‌لایه‌ن ئیَرانه‌وه به توندى ئیدانه ده‌كه‌ین\nنۆێکرایه‌وه: ژماره‌ی کوژراوه‌کانی کاره‌ساته‌که‌ی ئۆسڵۆ و یوتۆییا گه‌یشته 91 که‌س.\nبەڕێز کاک مەسعود بارزانی سەرۆکی هەرێمی کوردستان\nکۆنفرانسی دووه‌م و کاروچالاکی 3 رۆژه‌ی به‌ره‌ی نه‌ته‌وه‌کانی بنده‌ست له له‌نده‌نی پایته‌ختی به‌ریتانیا، به وه‌رگرتنی به‌رپرسایه‌تی به‌ره له لایه‌ن کورده‌وه بۆ یه‌کساڵ\nشاندێکی هاوپه‌یمانی سه‌ربه‌خۆخوازانی ڕۆژهه‌ڵاتی کوردستان به‌شداری له سه‌ره‌خۆشی حه‌مایل خانم له له‌نده‌نی پایته‌ختی به‌ریتانیا کرد.\nسه‌رۆکی پارتی سه‌ربه‌ستیی کوردستان له‌گه‌ڵ سکرتێری گشتی لیبراڵه‌کانی جیهانی( لێبراڵی نێۆنه‌ته‌وه‌یی) له له‌نده‌نی پایته‌ختی به‌ریتانیا کۆبووه.\nسه‌رۆکی پارتی سه‌ربه‌ستیی کوردستان له‌گه‌ڵ نۆێنه‌ری گروپی لیبراڵه‌کانی به‌ریتانیا له( لێبراڵی نێۆنه‌ته‌وه‌یی) له له‌نده‌نی پایته‌خت کۆبووه.\nبه‌شداری عارف باوه‌جانی، مه‌حمود به‌شاری، مه‌حمود ئه‌حمه‌د ئه‌حوازی. له به‌رنامه‌ی ڕاسته‌وخۆی ته‌له‌فزۆینی دیمۆقراتییه ئه‌لموسته‌قیله\nماڵپه‌ڕێ ده‌وڵه‌تی به‌ریتانیا که‌مپینێکی واژۆکۆکردنه‌وه بۆ دامه‌زرادندنی ده‌وڵه‌تی کورد ده‌ستپێکردوه


(10) ئامۆژگارى بۆ ئافرەتى تەڵاقدراو : ماڵپەڕی وەڵامەکان\nئافرەتان(10) ئامۆژگارى بۆ ئافرەتى تەڵاقدراو\n(10) ئامۆژگارى بۆ ئافرەتى تەڵاقدراو\nئامۆژگاریتان چیە بۆ ئەو ئافرەتانەى کە تەڵاقدراون و لە حاڵەتێکى دەروونى خراپدان؟\nئامۆژگاریمان بۆ خوشکى تەڵاقدراو ئەوەیە کە :\nیەکەم : تەسلیمی واقع ببە ، ئەوە قەدەری خوایە وبۆی بڕیویتەتەوە ، پێویستە قەبوڵی بکەیت وپێی ڕازی بیت ، وبزانە ئەوەی توشت بووە نەدەکرا بەهەڵەدا بچێت توشت نەبێت ، وئەوەی توشت بووە بەهۆی هەڵەی خۆتەوە نەبووە ، خوای پەروەردگار فەرمویەتی :- ( وعسى أن تكرهوا شيئاً وهو خير لكم ) ..\nواته: له‌وانه‌یه ئێوه شتێك كه پێتان ناخۆشه‌و نایزانن له‌وانه‌یه خێری تیا بێ بۆ ئێوه .\nبێگومان ڕازی بوون نهێنی خۆش گوزەرانی ڕاستەقینەیە ..\nدووەم : خوشکەکەم بەڵێ ڕاستە زۆر هەوڵت داوە لەپێناو بەردەوام بوونی پەیوەندی ژن ومێردایەتی ، وڕەنگە تەڵاق چارەسەرێکی گونجاو بێت بۆ هەردوو لاتان ، سوپاس بۆ خودا بۆ ئەوەی ئەنجامی دا ..\nسێیەم : - نزیک بکەوەرەوە لەهاوەڵی چاک ، و لەگەڵیاندا کاتێکی خۆش بەسەر بەرە وئازار وخەمەکانت لەبیر دەکەیت ..\nچوارەم : سوور بە لەسەر نوێژەکان ، وخوێندنی قورئان وزیکر ،و داوای لێ خۆش بوون کردن وزۆر چاکە ئەنجام بدە بەئەندازەی توانات چونکە لەچاکە کردندا دڵخۆشی وخۆش گوزەرانی هەیە .\nپێنجەم : خۆت سەرقاڵ کە بەکاری چاکەوە وباش بوون لەگەڵ کەسانی موحتاج دا ، وەک کەفالەت کردنی هەتیو ، وفێر کردنی قورئان ، پێغەمبەر ﷺ فەرموویەتی:- ( من يسر على معسر يسر الله عليه في الدنيا والآخرة ) رواه ابن ماجه ..\nواتە: هەرکەسێک کارێک بۆ کەسێکی بێچارە وهەژار ئاسان بکات خودا لەدونیا وڕۆژی دواییش دا کاری بۆ ئاسان دەکات .\nشەشەم : لەگەڵ نەفسی خۆتدا دانیشە وهەوڵدە چەند لایەنێکی چاک وئەرێنی لەتەڵاقدانەکەتدا بدۆزیتەوە ..\nحەوتەم : خوشکەکەم تەڵاق کۆتایی دونیا نی یە ..نەخێر ڕەنگە سەرەتای دەستپێکی ژیانێکی تازە بێت .\nهەشتەم : ئەوەندەی دەتوانی بەتەنها دامەنیشە ، چونکە تەنهایی وات لێ دەکات بیر لەئازار وناڕەحەتیەکانت بکەیتەوە .\nنۆیەم: بەرنامەیەکی ڕۆژانە بۆ خۆت دانێ بەشێوەیەک سوودت پێ بگەیەنێت ، وەک خوێندنی قورئان وسەردانی کردنی هاوەڵان وسیلەی ڕەحم گەیاندن وتەماشا کردنی بەرنامە بەسودەکان ، بەشێوەیەک با هیچ فەراغێک لەژیانتدا نەبێت ..\nدەیەم : گەر منداڵت هەیە ئەوا بەجوانى پەروەردەیان بکە و گرنگیان پێ بدە ، و خۆت ببە بە دایک و باوک بۆ منداڵەکانت بۆ ئەوەى سبەى دواى مردنت دوعاى خێرت بۆ بکەن و سەربەرزت بکەن لە دنیا و قیامەت .\nلە کۆتاییدا خوشکە بەڕێزەکەم ئەو قسەیە دوو بارە دەکەینەوە کە پێشتر وتمان : تەڵاق کۆتایی ژیان نی یە ، بەڵێ موسیبەتێکی گەورەیە، بەڵام کەسی عاقڵ دەیکاتە دەسکەوت ، وپەندی لێ وەرگرێت .\nئایا میكیاج كردن بۆ دەرەوەى ماڵ حەرامە؟وە حوكمى كردنى چیە؟ حوکمی فیلر و بۆتۆکس کردن بۆ ڕوومەت و لێو حوكمى نیقاب كردن بۆ ئافرەت واجبە یان سوننەت؟ ئایا حوكمى له‌به‌ركردنى جلى ته‌سك چى یه لاى ئافره‌تان و كه‌سى مه‌حره‌مدا؟ وە ئایا لە نێوان ژن و مێرددا عەورەت هەیە؟ ئايا ئافرەت قژى رەنگ بکات گوناهبار دەبێت؟\nسەردان: ١,٠٨٢ بەش: ئافرەتان\nپرسیاری دواترچۆنێتى لەناو بردنى نوشتە و سحر و جادوو کاتێک دەیدۆزیتەوەپرسیاری پێشترجوان هەڵسوکەوت کردن لەگەڵ ئافرەتی تەڵاقدراودا


كه‌ى تووشى برینی ناو دەم ده‌بین چی بکــــەی باشــــە....!؟\nهەواڵی / 5/2/2019 1739 جار بینراوە\nئەم برینە بە شێوەیەکی ناشرین دەردەکەوێت له‌سه‌ر زمان یان له ناو گه‌روو یاخود مەڵاشوو و پوك كه هۆكاره بۆ بێزاركردنت و ڕێگە له خواردن ده‌گرێت و له‌كاتی قسه‌كردن یان نان خواردن ڕه‌نگه ئازارت بدات، لەو بابەتەدا به ووردی باسى چاره‌سه‌رەکانی دەكه‌ین.\nئه‌و جۆره برینانه به‌هۆی نه‌خۆشی وه‌ك هه‌وكردنی گه‌ده یاخود كه‌می به‌رگری له‌ش و زۆر جگه‌ره كێشان و كه‌می ئاسن و زۆربوونی ڕێژه‌ی شه‌كر و پاك ڕانه‌گرتنی ده‌م و دانەوە دروست ده‌بێت، به‌كارهێنانی حه‌بی مه‌نعی ئافره‌تانیش هۆکارە بۆ برین و هەوکردنی ناودەم.\nپێویسته ده‌م و دانت سێ جار له ڕۆژێكدا دوای نان خواردن بشۆیت و دوركه‌وتنه‌وه له جگه‌ره و خواردنی لەڕادەبەدەری په‌نیر، گۆشتی مانگا و مه‌ڕ کە فیتامین بی 12یان تیادایە.\nباشتر وایە لەکاتی تووشبوون بە برینی ناودەم هەنگوین یاخود شیر یان ماست لە شوێنی برینەکحە بهەسووی چونکە پێکهاتەیان دەبێتە هۆی ساڕێژبوونی برینەکە و رێگە لە هەوکردن و تەشەنە کردنی دەگترێت.\nهاوکات ئەو پێکهاتانە یارمەتیدەرن بۆ له‌ناوبردنی كه‌ڕووه‌كان، به‌كارهێنانی مێخه‌ك له‌گه‌ڵ ئاو یان خوێ و ئاوی لیمۆ چەند جارێک لە رۆژدا لە دەمت وەربدە بۆ له ناوبردنی كه‌ڕووه‌كان، به‌ڵام هه‌وڵ بده خواردنه‌وه‌ی شیر و شیرینی كه‌م بكه‌یته‌وه چونكه هاوكاره بۆ گه‌شه كردنی كه‌ڕووه‌كان.\nبرینی ناو دەم ناسراوە بە ئازاری خۆرە، هەندێک جار لەسەر لێو دەر دەکەوێت و زۆر جاریش بەشی ناوەوەی ڕوومەت، پوک یان لە ژێر زمان و مەڵاشوو سەر هەڵدەدات.\nئاماده‌كردنی : محمد رسول محمد


رەنگە ئەودێڕە لە عاتیفەی سیاسییەوە هەڵقوڵابێت كە باس لەوەدەكرێت گۆڕان وەك بزوتنەوەیەكی سیاسیی و یەكێتیش وەك حزبێك ئەجندا وبەرنامەكانیان هاوبەش بكەن وبەرامبەر پارتی بەیەك دەنوك وهێزەوە بوەستنەوە ،یان وردترببینەوە مەلەفی سیاسیی و هەڵوێستیان یەك بخەن .گۆڕان ویەكێتی كۆدەبنەوە و بەیاننامە دەردەكەن و هاوبەش دەبن لەسەر پرسەهەنوكەییەكان ،بەڵام گۆڕان متمانەی بەیەكێتی نییە و لای وایە هەمیشە لەنێوەی ریگادا بەجی دەهێڵیت، یەكێتیش متمانەی بەگۆڕان نییە و دەزانێت هەموو كارێك دەكات تا گرەوەی بەرێوەبردنی تەواوی ئەم زۆنەی لێبباتەوە.\nشەڕی هەردولا هێندەی شەڕی یەكەمبونە لە ناوچەی سلێمانی (ئەمارەتی بابانی سەرەتا)هێندەی شەڕی پشكداریی تەواو نییە لە زاخۆوە بۆ دوابازگەی پارتی لەدیگەڵە،ئەم دو حزبە بەتەواوی ئەو ناوچانەیان بۆ پارتی بەجێهێشتوە ولێرەش بەزارەكی و بۆ دامەركاندنەوەی ئەو ناعەدالەتییە ئیداری وداراییەی لەهەولێرەوە لەم شارە دەكرێت باس لەهاوپەیمانی ورێكەوتنی نوێ و پێكەوەیی كاركردن دەكەن ،یان زیندوكردنەوەی رێكەوتنامەی دەباشان (كە رێكەوتنامە نەبوو بەڵكو ئاشتبوونەوەی دوو سەركردەبوو كە مێژوویەكی گەورەیان بەیەكەوە هەبوە و پێكەوە ماندبوون ،دەباشان تاڵەبانی باوك ونەوشیروان مستەفا كردوە بە هاوڕێ یەك ،نەك یەكێتی وگۆڕان بكات بەهاوحزب وهاوهەڵوێست ،كە رەنگیشە ئەو دووسەركردەیە بمانایە و هێرۆ برایم لە ساحەكەدا بوایە گۆڕانكاریی ترلە پەیوەندییەكان رووی بدایە)ئەمە روی نەدا ،مام جەلال و كاك نەوشیروان وەفاتیان كرد ،هێرۆبرایم دوركەوتوەتەوە لە بڕیاردانەكان.\nگۆڕان ویەكێتی دوو حزبی سیاسین ئەجنداو بەرنامەی جیاوازیان هەیە ،جاریكی تر گۆڕان نایەویت لەناو سلێمانیدا پۆستداربێت ،بۆیە دەستبەرداری رێكەوتنەكانی حكومداریی نابێت لەگەڵ پارتی ،ناشیەوێت توڕەیی شەقام لەخۆی زیاتر بكات بەهۆی دژایەتی پرۆسەی لامەركەزی بۆیە لە یەكێتیش نزیك دەبێتەوە ،یەكێتیش دەزانێت گۆڕان ئامانجی ئەوەنییە بەرەیەك لەم ناوچەیە لەگەڵ ئەودا بكاتەوە بەڵكو كاری سەرەكی گۆڕان ئەوەیە كە جڵەوی ئەم ناوچەیە بگرێتە دەست ،بەڵام لە م كاتەشدا پیویستی بەم دەنگە دەبێت لەگەڵیدابێت.بەڵام لە دوادێڕدا گۆڕان ویەكێتی دۆست دەبن بەڵام هاوپەیمان نا ،نزیك دەبن بەڵام برانا ،هاوبەش دەبن بەڵام یەك زمان نا ،پێكەوە دەبن بەڵام بەیەك هەنگاو نا.\nنەوەی نوێ وكۆمەڵ ویەكگرتوو ئاساییە بایكوت بكەن ،ئاساییە نەچنە كۆبونەوەكان، ئاساییە بەیاننامە دەربكەن ومانبگرن،بەڵام بۆ سەرۆكی پەرلەمان كە ژمارە یەكی ئەو دەزگایەكە وحزبەكەشی بەتەواوی لەناو جومگەی حكومڕانی و دەسەڵاتدایە بایكۆتكردن خاڵێ لاواز بۆ هەنگاوی كاری حزبایەتی یەكێتی تۆماردەكات، ئەو قسە گشتییەش تۆختردەكەیتەوە كە پارتی هەرشتێكی بویت دەیكات.\nبەمانایەك خەریكە هەموان كار دەكەن بۆ دامەزاراندنی تەواوی ئەوقسەیە كە پارتی هەموو شتێك دەكات كەسیش ناڵێت بۆ؟ دەشڵێن وانییە وكوا بەڵگە ؟ئەی ئەوەنییە هێمن هەورامی كورسییەكەی بەریواس فایەق چۆڵكرد .\nكەواتە ئەم دووناوە نوێنەرایەتی وهەڵبژێراوی یەكێتی وگۆڕانن ،ئاساییە كۆمەڵ ویەكگرتوو وخەڵكی بێ لایەن بەتەواوی رەخنەیان ئاڕاستە بكات.بەڵام سەركردایەتی یەكێتی یان پەرلەمانتارانی یەكێتی كاتێك باسی جێگری سەرۆكی حكومەت دەكەن ،پرسیارێك وەڵامدەدەنەوە:ئەوە لەحزبەكەی خۆتانە واتا كۆی حزبەكە بەرپرسە لەكار وهەنگاوەكانی ،چونكە قوباد تاڵەبانی لەهیچ شوێنێك نەیوتوە كەمن نوێنەری خۆمم بەس ،بە هەمانشێوەش ئاواتی شێخ جەناب ناوی ئاواتە و نوێنەرایەتی گۆڕانە ،ئیتر جڤات یان پەرلەمانتارەكان كار لەشكاندنی بكەن،بەرلەوەی ئەو بشكێت بزوتنەوەكە وەك بزوتنەوەیەكی سیاسیی دەشكێت .\nكاری باش وخراپی ئەوان بۆ حزبەكەیان تۆماردەكرێت،لەبەرئەوەی نوێنەرایەتی سەوز و نیلیی دەكەن لەحكومەت نەك نوێنەرایەتی خۆیان، رەخنە وتوانجە سیاسییەكانی سەركردایەتی وجڤات وپەرلەمانتارەكانیش لەم دوو كارئەكتەرە تەنها خۆنمایشكردنی خۆیانە وبەس ،گەر ناڕازیت لێیان ، بیانكشێننەوە یان ناتوانیت ئەوە بكەیت واز بهێنە لە حزبەكە،گەرنا زمانی خەڵكی بێ لایەن بەكارمەهێنە بۆ سپیكردنەوەی هەڵوێستی خۆتان و رەشكردنی كورسی حزبەكەت كە لەسەری دانیشتوویت.\nخۆت لەمەجلسی كوێخاكانی ،وەك سەپانەكانی دەرەوەی حەرەم قسان مەكەن


هۆكاری سه‌ردانی وه‌فدێكی په‌رله‌مانی عیراق بۆ روسیا ئاشكرا ده‌كرێت\nوه‌فدێكی ئه‌نجومه‌نی نوێنه‌رانی عیراق، سه‌ردانی روسیا ده‌كات، ئه‌ندامێكی ئه‌و وه‌فده‌ش ئاماژه به هۆكاری سه‌ردانه‌كه‌یان ده‌كات و ده‌ڵێت، گرنگه له نزیكه‌وه هه‌ڵوێستی رووسیاو سه‌رنج و بۆچوونیان له‌سه‌ر مه‌سه‌له‌ی داعش و كێشه سیاسیه‌كانی تر بزانرێت.\nوه‌فده‌كه‌ی ئه‌نجومه‌نی نوێنه‌رانی عیراق پێكدێت له حاكم زاملی كه سه‌رۆكی وه‌فده‌كه‌یه‌و هه‌روه‌ها هۆشیار عه‌بدوڵڵاو عه‌دنان ئه‌سه‌دی و قاسم ئه‌عره‌جی و عه‌لی متیوتی و شاخه‌وان عه‌بدوڵڵا ئه‌ندامانی وه‌فده‌كه‌ن.\nله باره‌ی سه‌ردانی ئه‌و وه‌فده‌ی په‌رله‌مانی عیراق، له راگه‌یه‌ندراوێكی رۆژناوانیدا كه وێنه‌یه‌كی بۆ خه‌ندان نێدراوه تیایدا هۆشیار عه‌بدوڵڵا ئه‌ندامی لیژنه‌ی به‌رگری و ئاسایشی ئه‌نجومه‌نی نوێنه‌ران، رایده‌گه‌یه‌نێت: "له‌سه‌ر بانگهێشتی لیژنه‌ی به‌رگری و ئاسایشی په‌رله‌مانی رووسیا وه‌فدێكی په‌رله‌مانی عیراق سه‌ردانی رووسیا ده‌كه‌ین و ماوه‌ی سه‌ردانه‌كه‌شمان چوار رۆژ ده‌خایه‌نێت".\nئاماژه به‌وه‌ش ده‌كات، "له ئێستادا دوو به‌ره شه‌ڕی داعش له ناوچه‌كه ده‌كه‌ن، ئه‌ویش به‌ره‌ی هاوپه‌یمانانه له‌لایه‌ك و به‌ره‌كه‌ی دیكه‌ش هاوپه‌یمانی چوار قۆڵیه (عیراق و سوریاو ئێران و روسیا) بۆیه ئه‌م سه‌ردانه بۆ ئه‌نجومه‌نی نوێنه‌رانی عیراق سه‌ردانێكی گرنگه".\nله باره‌ی ئامانجی سه‌ردانه‌كه‌یان بۆ روسیا، هۆشیار عه‌بدوڵڵا ده‌شڵێت: "ئامانجی سه‌ردانه‌كه باسی په‌یوه‌ندییه ئه‌منیه‌كانی نێوان هه‌ردوو وڵات و هه‌روه‌ها گفتوگۆكردن و زانیاری ئاڵوگۆڕكردن له‌سه‌ر هاوپه‌یمانی چوار قۆڵی، جیا له‌وانه‌ش به‌سه‌ركردنه‌وه‌ی ده‌زگا ئه‌منییه‌كان و بینینی چه‌ند به‌رپرسێكی په‌رله‌مان و ئه‌منی روسیایه".\nئه‌و ئه‌ندامه كورده‌ی ئه‌نجومه‌نی نوێنه‌رانی عیراق، باس له‌وه‌شده‌كات: "بایه‌خی ئه‌م سه‌ردانه له كاتێكدایه كه باس و خواسی هاوپه‌یمانی چوار قۆڵی له‌م كاته‌دا بۆ عیراق گرنگه‌و ده‌شڵێ: " گرنگه له نزیكه‌وه هه‌ڵوێستی روسیاو سه‌رنج و بۆچونیان له‌سه‌ر مه‌سه‌له‌ی داعش و كێشه سیاسییه‌كانی تر بزانرێت".\nپه‌رله‌مانی عیراق


خولی نایابی باسكه‌ی عێراق : شوڕته درێژه‌ی به‌سه‌ركه‌وتن داو ته‌زامونیش توشی شكست هات\nله شاری دهۆك و له نێو هۆڵی داخراوی یانه‌ی دهۆك سێهه‌م ڕۆژی یارییه‌كانی خولی نایابی باسكه‌ی یانه‌كانی عێراق به‌ڕێوه چوو ، تێیداو له یه‌كه‌م یاری ئه‌و ڕۆژه تیپی باسكه‌ی یانه‌ی كاره‌با و شوڕته به یه‌ك گه‌یشتن و دوایی یارییه‌كی به‌هێز شوڕته‌كانی به‌غداد درێژه‌یان به‌سه‌ركه‌وتن داو توانیان به ئه‌نجامی 75 - 95 سكۆر بردنه‌وه به‌ده‌ست بهێنن .\nئه‌مه‌و دووه‌م یاری ئه‌و ڕۆژه له نێوان تیپی باسكه‌ی یانه‌كانی ته‌زامون و مینا ئه‌نجام دراو یاریزانانی ته‌زامون توشی شكست هاتن پاش ئه‌وه‌ی ئه‌نجامی یارییه‌كه به 71-80 سكۆر له‌به‌رژه‌وه‌ندی یانه‌ی مینا به كۆتاهات .\nئه‌م بابه‌ته 1413 جار خوێنراوه‌ته‌وه


زانکۆی ڕاپەڕین - یەکەمین کۆنفرانسی ستراتیژی زانکۆی ڕاپەڕین بەسەرکەوتوویی کۆتای پێهات\nیەکەمین کۆنفرانسی ستراتیژی زانکۆی ڕاپەڕین بەسەرکەوتوویی کۆتای پێهات\nبڵاوکراوەتەوە لە 15 نیسان 2014 . سەردانەكان: 702\nسیامەند عزیز ، ئەیوب محمد\nیەکەمین کۆنفرانسی ستراتیژی زانکۆی ڕاپەڕین لەژێر ناونیشانی (بارودۆخی ئێستا و گەشەپێدانی ستراتیژی داهاتووی زانکۆی ڕاپەڕین ) لە هۆڵی کتێبخانەی گشتی رانیە بەسترا و پلانی (٥) ساڵەیی زانکۆ تاوتوێکرا .\nڕۆژی دوو شەممە بەرواری ١٤/٤/ ٢٠١٤ کاتژمێر (٩) ی سەرلەبەیانی لە هۆڵی کتێبخانەی گشتی ڕانیە بە ئامادەبوونی سەرۆکی زانکۆ و یاریدەدەرانی سەرۆکی زانکۆ و زۆربەی مامۆستایان و فەرمانبەرانی زانکۆ و سەرپەرشتیاری ئیدارەی ڕاپەڕین و قائیمقامی قەزای ڕانیە و بەشێک لە ئەندامانی پەرلەمانی کوردستان و چەندین بەرپرسی فەرمانگە ئیداریەکانی ناوچەکە کۆنفرانسەکە دەستی بە کارەکانی کرد .\nسەرەتا (پ.د.محمد علی عبداللە ) سەرۆکی زانکۆی ڕاپەڕین لە وتەیەکدا باسی لە بارودۆخی ئێستای زانکۆ و چۆنیەتی گەشەپێدانی ستراتیژی داهاتووی زانکۆی ڕاپەین و پەیوەندیەکانی زانکۆی ڕاپەڕین لە ناوەوە و دەرەوەی هەرێمی کوردستان کرد .\nدواتر وتەی سەرپەرشتیاری کۆنفرانس لەلایەن (پ.ی.د.صباح رشید) یاریدەدەری سەرۆکی زانکۆ بۆ کاروباری زانستی و خوێندنی بالاوە پێشکەشکرا .\nسەپەرشتیاری کۆنفرانس پلانی کۆنفرانسەکەی بۆ ئامادەبووان خستەڕوو ، بە شێوەیەکی گشتی کۆنفرانسەکە دابەشکرابوو بەسەر چوار تەوەری سەرەکیدا (تەوەری زانستی و خوێندنی باڵا ، تەوەری توێژینەوەی زانستی ، تەوەری کارگێڕی و تەوەری پەیوەندیەکان و میدیا ) ، هەر یەکێک لەم تەوەرانە لە لایەن لیژنەیەکی پسپۆڕ و شارەزاوە پلان و کارنامەی تایبەتی بۆ ئامادەکرابوو .\nلە ڕۆژی یەکەمی کۆنفرانسەکەدا کارنامە و پلانی لیژنەکان بۆ ئامادەبووانی کۆنفرانسەکە خرایەڕوو و لە لایەن ئامادەبووانی کۆنفرانسەکانەوە گفتوگۆ و سەرنج و ڕەخنە و پێشنیارەکان پێشکەشی لیژنەی سەرپەرشتیاری تەوەرەکان کرا .\nڕۆژی دووەمی کۆنفرانسەکە تایبەت بوو بە گفتوگۆی لیژنەکان بە مەبەستی ئامادەکردنی کارنامە و ستراتیژ و پلانێکی (٥) ساڵی باش و گونجاو بۆ ئەوەی لەو ماوەیەی کە بۆی دیاریکراوە بتوانرێت بەشێوەیەکی باش کاری لەسەر بکرێت و بە هەموو لایەک بتوانین زانکۆمان لە هەموو ڕوویەکەوە گەشەپێبدەین و زانکۆکەمان زیاتر لە دەرەوە بناسێنین و ئاستی زانستی و ئەکادیمی پێش بخەین .\nلە کۆتاییدا پ.ی.د.صباح رشید سەرپەرشتیاری کۆنفرانس ڕایگەیاند پێشنیار و ڕاسپاردەکانی هەموو لیژنەکان کۆ بکرێنەوە لە پاکێجێکدا بخرێتە بەردەم ئەنجومونی زانکۆ بۆ ئەوەی بڕیار لەسەر ڕاسپاردەکان بدات و جێگیر بکرێن لە پلان و ستراتیژی داهاتووی زانکۆدا و لە ئایندەیەکی نزیکدا ربگەیەنرێت .\nپێویستە لە کۆتاییدا سوپاسی لیژنەی سەرپەرشتیاری کۆنفرانس و لیژنەی ئامادەکاری کۆنفرانس بکەین کە بەسەرکەوتووانە و بێ هیچ گرفت و کەم و کوڕییەک کۆنفرانسەکە کۆتایی پێهات ، بە هیوای بەردەوامی و کاری باشتر لە داهاتوودا ، وە هەروەها سوپاسی بێ پایانمان بۆ بەڕیوەبەرایەتی کتێبخانەی گشتی ڕانیە کە بەردەوام هاوکاری زانکۆی ڕاپەڕین بوون .


چەند ئامۆژگاریەک بۆ ئەو كەسانەی رجیمی كیتۆ دەكەن\n2021-01-26 [11:51 AM]\nئەو کەسانەی کیتۆ پەیڕەو دەکەن، رێژەی کاربۆهیدرات و شەکر کەمدەکەنەوە و زیاتر بایەخ بە خواردنی چەوری تەندروست و پرۆتین دەدەن، مێتابۆلیزم لەبری کاربۆهیدرات چەوری بۆ وزە بەکاردەهێنێت، كەسانێكی زۆر ئەم بەرنامەی كێش دابەزاندنە پەیڕەو دەكەن، بەڵام ئەمە بۆ هەمو كەسێك گونجاو نییە.\nدكتۆر بینایی كامەران، پسپۆری خۆراك لەوبارەیەوە چەند ڕێنماییەكی خستەڕو و رایگەیاند، "دەستپێکردن و وازهێنان لێی دەبێت لەژێر چاودێریا بێت نەک چاولێکەری بێت، بەتایبەتی له وڵاتی ئێمه دەبێت زۆر ئاگاداربین كه زۆر لە چەوریەکان زەیت یان رونی روەكین و یانیش ئاژەڵی جۆری باش نین جۆری خراپن، پرۆتینەكانیش گۆشت بن یان مریشك و هێلکە یا ماسی بەخێوكردنیان هەموکات تەندروست نیه و رەنگە بەهەڵە زۆر خواردنیان ببێتە هۆی نەخوشی جیاواز لەهەندێك کەسدا"،\nئاماژەی بەوەشكرد، "دەبێت ئاگاداربین کە هیچ دراساتێكی دورنیه لەسەر ئەم جۆرە رێجیمە، چونکە نوێیە، دەبێت رەچاوی نەخۆشیەکان بکرێت، کیتۆ رەنگە بۆ دوکەسی جیاواز وەک یەک باش نەبێت، واتە بۆ نمونە بۆکەسێک نەزۆکە یان کیسی هێلکەدانی هەبێت پرۆگرامەکە جیاوازە وەک لە کەسێک تەنها قەڵەوە، وە قەڵەوێک 10 کیلۆی زیاد بێت بەرنامەی کیتۆکەی جیاوازە لە کەسێک 30 کیلۆی زیادە، واتە پروگرامەکە بۆ هەر کەسە بەپێی تەمەن و کێش و تەندروستی و بونی دەرمان دەبێت جیاواز بێت".\nوتیشی، بۆ ئەوەی سودی باشی لێوەرگرێت، نابێت کەسێک بناسیت بیکات و دابەزیبێت تۆش وەک ئەو بکەیت، رەنگە بۆ تۆ باش نەبێت بەو شێوازە، دەبێت لەگەڵ ژیان و باری دارایی (جگە لە تەمەن و کێش و رەگەز و بونی نەخۆشی) ئیش و کاری کەسەکە و کاتی دا بگونجێت بۆ ئەوەی سودمەندبێت".\nئەو پسپۆڕە رێنمایی ئەوەشی كرد ئەگەر رێگایەكی تەندروستی هەڵببژێردرێت دەكرێت وەكو چارەسەریش بێت بۆ نەخۆشییە درێژخایەنەكان و هەروەها بۆئەوەی پاش كەمكردنەوەی كێشی دوبارە زیاد نەكاتەوە.